cyanic-selkie/wikianc huggingface dataset:
കൊയ്‍ലി ദേവി
പ്രൊഫഷണൽ ജീവിതവും പുരസ്കാരങ്ങളും
റേഡിയോ നേപ്പാളിലെ മികച്ച സംഗീതജ്ഞ അവാർഡ്, സുഭ റയാഭിസെക് പടക്, ഗോർഖ ദക്ഷിണ ബാഹു വി, ചിന്നലത മ്യൂസിക് അവാർഡ് എന്നിവയും അവർക്ക് ലഭിച്ചു. കൊയ്‍ലി ഗാനരചയിതാവായും സംഗീതജ്ഞയായും അറിയപ്പെട്ടു. "ജാഹി റ ജൂഹി ഫുൾ മാല ഗാൻസി ഡുവൈലെ ലോഞ്ച", "ജിന്ദഗി ഭാരി നാച്ചുട്ടിൻ ഗാരി സൈനോ ജോഡൗൻല" തുടങ്ങിയ ജനപ്രിയ ഗാനങ്ങൾ അവർ രചിച്ചിട്ടുണ്ട്.
2007 ഡിസംബർ 21 ന് 78 വയസ്സുള്ള കൊയ്‍ലി ദേവി മാത്തേമ കാഠ്മണ്ഡുവിൽ അന്തരിച്ചു.
പുറത്തേക്കുള്ള കണ്ണികൾ
വർഗ്ഗം:20-ആം നൂറ്റാണ്ടിലെ ഗായകർ വർഗ്ഗം:1929-ൽ ജനിച്ചവർ വർഗ്ഗം:2007-ൽ മരിച്ചവർ
ബതര കാല
ലഘുചിത്രം| കിഴക്കൻ ജാവയിലെ ജബുങ്ങിൽ ബതരകാലയുടെ തലയുടെ ഭാഗങ്ങൾ ജാവനീസ്, ബാലിനീസ് പുരാണമനുസരിച്ച് ബതര കാല എന്നത് ഒരു ഗുഹയിൽ സെതെസുയര ദേവിയോടൊപ്പം പാതാള ലോകത്തെ നിയന്ത്രിക്കുന്ന ഒരു ദേവനാണ്. ബതരകാല പ്രകാശത്തിന്റെയും ഭൂമിയുടെയും സൃഷ്ടാവായും ചിത്രീകരിക്കപ്പെടുന്നു. സമയത്തിന്റേയും നാശത്തിന്റേയും ദേവനായി കണക്കാക്കപ്പെടുന്ന ബതരകാല ഭാഗ്യഹീനരായ മനുഷ്യരെ വിഴുങ്ങുന്നു. ഹിന്ദു സങ്കൽപ്പമായ കാല അല്ലെങ്കിൽ സമയവുമായാണ് ഇത് ബന്ധപ്പെട്ടിരിക്കുന്നത്. പുരാണമനുസരിച്ച് ബതരകാല സൂര്യനെയോ അല്ലെങ്കിൽ ചന്ദ്രനെയോ ഭക്ഷിക്കാൻ ശ്രമിക്കുന്നതുമൂലമാണ് ഗ്രഹണമുണ്ടാകുന്നത് എന്നാണ് വിശ്വാസം.
ഉത്ഭവ മിത്ത്
ഐതിഹ്യമനുസരിച്ച്, ബതര ഗുരുവിന്റെ ( ശിവന്റെ ജാവനീസ് പതിപ്പ്) മകനാണ് ബതര കാല. ബതര ഗുരുവിന് ദേവി ഉമ (പാർവതി) എന്ന സുന്ദരിയായ ഒരു ഭാര്യയുണ്ടായിരുന്നു. അവരുടെ വളരെ ഭയാനകരവും വൃത്തികെട്ടതുമായ ക്രൂരരൂപങ്ങളിൽ പ്രത്യക്ഷപ്പെട്ട അവർക്ക് രാക്ഷസന്റെ രൂപഭാവത്തോടെ ജനിച്ച ഒരു പുത്രനാണ് ബതര കാല എന്നാണ് പരക്കെയുള്ള വിശ്വാസം. ദേവി ഉമയുടെ ഈ ഉഗ്രരൂപം ഹിന്ദുമതത്തിൽ ദുർഗ്ഗ എന്ന പേരിലാണ് അറിയപ്പെടുന്നത്.
ശിവന് ഒരു മത്സ്യത്തിൽ ഉണ്ടായ പുത്രനാണ് ബതര കാല എന്ന് മറ്റൊരു ഉത്ഭവ കഥയും നിലനിൽക്കുന്നു.
അടങ്ങാത്ത വിശപ്പുള്ളവനും വളരെ പരുഷമായി പെരുമാറുന്നവനുമായിട്ടാണ് ബതര കാല ഐതിഹ്യത്തിൽ വിശേഷിപ്പിക്കുന്നത്. മനുഷ്യരുടെ പൈശാചികസ്വഭാവങ്ങൾക്ക് തക്കതായ ശിക്ഷനൽകാൻ ദേവന്മാർ അവനെ ഭൂമിയിലേക്ക് അയച്ചു. എന്നിരുന്നാലും, തന്റെ വിശപ്പ് തൃപ്തിപ്പെടുത്താൻ മനുഷ്യരെ വിഴുങ്ങുന്ന കാര്യത്തിൽ മാത്രമാണ് ബതാര കാലയ്ക്ക് താൽപ്പര്യം. പരിഭ്രാന്തരായ ദേവന്മാർ ഭൂമിയിൽ നിന്ന് ബതാര കാലയെ തിരിച്ചുവിളിച്ചു. പിന്നീട് അത് സേതസൂയര ദേവിയോടൊപ്പം പാതാളത്തിന്റെ ഭരണാധികാരിയായി മാറി.
പരമ്പരാഗതമായി, ജാവനീസ് ജനങ്ങൾ സമയത്തിന്റെയും നാശത്തിന്റെയും ദൈവമെന്ന നിലയിൽ, പ്രത്യേകിച്ചും കുട്ടികളിലെ നിർഭാഗ്യങ്ങൾ തടയാനായി ഈ ദേവന്റെ പ്രീതി നേടാൻ ശ്രമിക്കുന്നു. "നിർഭാഗ്യകരമായ" സാഹചര്യങ്ങളിൽ ജനിക്കുന്ന കുട്ടികൾക്കായി റുവാട്ടൻ എന്ന പേരിൽ വിളിക്കപ്പെടുന്ന ബാധയൊഴിപ്പിക്കൽ ചടങ്ങുകൾ നടത്തുന്നു. ഉദാഹരണത്തിന്, കാൽ ആദ്യം പുറത്തേക്കു വരുന്ന രീതിയിൽ ജനിക്കുന്ന കുട്ടികൾക്കായി. ഇത്തരം കുട്ടികളെ ബതര കാല വിഴുങ്ങുന്നത് തടയാനായാണ് യഥാർത്ഥത്തിൽ ഈ ചടങ്ങുകൾ നടത്തുന്നത്. ഈ ചടങ്ങിൽ സാധാരണയായി വയാങ്ങ് (ജാവനീസ് നിഴൽനാടകം) പ്രകടനവും ഒരു സെലമാറ്റൻ സദ്യയുമാണ് ഉൾപ്പെടുന്നത്.
ഗ്രഹണ മിത്ത്
ജാവനീസ് പുരാണത്തിൽ ബതര കാലയാണ് സൂര്യഗ്രഹണത്തിനും ചന്ദ്രഗ്രഹണത്തിനും കാണമാകുന്നത്. ഇരുട്ടിന്റെയും പാതാളത്തിന്റെയും ദേവൻ എന്ന നിലയിൽ, ചന്ദ്രദേവനായ ബതര ചന്ദ്രയുടെയും സൂര്യദേവനായ ബതര സൂര്യയുടെയും പൊതുശത്രുവായാണ് ബതര കാല കണക്കാക്കപ്പെടുന്നത്. ചിലപ്പോൾ ബതര കാല സൂര്യനെയോ അല്ലെങ്കിൽ ചന്ദ്രനെയോ വിഴുങ്ങാൻ ശ്രമിക്കുന്നതോടെ, ഇത് ഒരു ഗ്രഹണത്തിന് കാരണമാകും. ഗ്രഹണം സംഭവിക്കു സമയത്ത്, ബതര കാലയെ ഛർദ്ദിപ്പിക്കാനായി, ജാവനീസ് ഗ്രാമീണർ അവന് നിവേദ്യങ്ങൾ അർപ്പിക്കുകയോ നെല്ലുകുത്തുന്ന പരമ്പരാഗത ഉപകരണമായ ലെസുങ്ങിലോ അല്ലെങ്കിൽ സ്ലിറ്റ് ഡ്രമ്മിലോ കൊട്ടി ശബ്ദമുണ്ടാക്കുകയോ ചെയ്യുന്നു. ഇതിലൂടെ സൂര്യനെയോ ചന്ദ്രനെയോ ബതര കാലയുടെ പിടിയിൽ നിന്നും മോചിപ്പിക്കപ്പെടുമെന്നും അതിലൂടെ ഗ്രഹണം അവസാനിക്കും എന്നാണ് പരമ്പരാഗതമായി അവർ വിശ്വസിക്കുന്നത്.
പ്രതീകാത്മകത
ജനിക്കുന്ന ഓരോ കുട്ടിയുടേയും വിധിയെക്കുറിച്ചുള്ള മുന്നറിയിപ്പായാണ് ശരിക്കും ബതര കാല. ബതാര കാലയുടെ ചടങ്ങ്, പ്രത്യേകിച്ച് കീർത്തിമുഖം, ഇന്ത്യൻ, ബാലിനീസ് ഹിന്ദുമതത്തിൽ ഭോമയ്ക്ക് സമാനമായാണ് കണക്കാക്കപ്പെടുന്നത്.
അവലംബം
വർഗ്ഗം:പാതാള ദൈവങ്ങൾ
താപ്സി പന്നു
തെന്നിന്ത്യൻ ഭാഷകളിലും ബോളിവുഡിലും പ്രവർത്തിക്കുന്ന അഭിനേത്രിയും മോഡലുമാണ് താപ്സി പന്നു(ജനനം ആഗസ്റ്റ് 1, 1987). സിനിമാരംഗത്ത് അഭിനയം തുടങ്ങുന്നതിനുമുൻപ് താപ്സി ഒരു സോഫ്റ്റ്‍വെയർ പ്രൊഫഷണലും മോഡലുമായിരുന്നു. മോഡലിംഗ് കരിയറിൽ വിവിധ പരസ്യങ്ങളിൽ താപ്സി പ്രത്യക്ഷപ്പെട്ടിട്ടുണ്ട്. "പാന്തലൂൺസ് ഫെമിന മിസ് ഫ്രഷ് ഫേസ്", "സഫി ഫെമിന മിസ്സ് ബ്യൂട്ടിഫുൾ സ്ക്കിൻ 2008" എന്നീ അവാർഡുകൾ 2008-ൽ ലഭിച്ചിട്ടുണ്ട്.
2010-ൽ രാഘവേന്ദ്ര റാവു സംവിധാനം ചെയ്ത ജുമ്മാണ്ടി നാഡം എന്ന തെലുങ്ക് സിനിമയിലാണ് താപ്സി ആദ്യമായി അഭിനയിക്കുന്നത്. അതിനുശേഷം അനേകം തെലുങ്ക്, തമിഴ് സിനിമകളിൽ അഭിനയിച്ചിട്ടുണ്ട്. ആടുകളം, വസ്ടാഡുനാ രാജൂ, മിസ്റ്റർ പെർഫെക്റ്റ് എന്നിവ അവയിൽ ചിലതാണ്. ആടുകളം എന്ന തമിഴ്സിനിമ ആറ് ദേശീയ ചലച്ചിത്ര പുരസ്കാരങ്ങൾ നേടുകയുണ്ടായി. ഡബിൾസ് എന്ന മലയാളം സിനിമയിലും താപ്സി അഭിനയിച്ചിട്ടുണ്ട്. 2015 വളരെ അഭിപ്രായം നേടിയ ബേബി എന്ന സിനിമയിൽ പ്രധാന വേഷം താപ്സി ചെയ്തിട്ടുണ്ട്. 2016 ൽ പിങ്ക് എന്ന ഹിന്ദി സിനിമയിലെ നായികാ വേഷം താപ്സിയുടേതായിരുന്നു.
പുറം കണ്ണികൾ
വർഗ്ഗം:1985-ൽ ജനിച്ചവർ വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:തമിഴ്‌ചലച്ചിത്ര നടിമാർ വർഗ്ഗം:തെലുഗു ചലച്ചിത്രനടിമാർ വർഗ്ഗം:ജീവിച്ചിരിക്കുന്ന പ്രമുഖർ
സ്വർണ്ണച്ചെമ്പകം
തെക്കേ ഏഷ്യയിലും ഇന്ത്യയിൽ മഹാരാഷ്ട്രയിലെ പശ്ചിമഘട്ടത്തിലും കാണുന്ന ഒരു ചെറിയ വൃക്ഷമാണ് സ്വർണ്ണചെമ്പകം. . 8 മീറ്ററോളം ഉയരം വയ്ക്കുന്ന ഈ മരത്തിന്റെ പൂക്കൾ മഞ്ഞനിറത്തിൽ മനോഹരമായി കാണപ്പെടുന്നു. പണ്ടുകാലം മുതലേ ഈ മരം പലവിധ ഔഷധങ്ങളിൽ ഉപയോഗിച്ചിരുന്നു. ഇവയുടെ കപ്പ് പോലെയുള്ള ചുവന്ന വിത്തു ഡിസ്നി കാർട്ടൂൺ കഥാപാത്രമായ മിക്കി മൗസിന്റെ മുഖസാദൃശ്യം ജനിപ്പിക്കുന്നു.
കിന്നരി മുങ്ങാങ്കോഴി
കിന്നരി മുങ്ങാം കോഴിയുടെ ആംഗല നാമം great crested grebe എന്നും ശാസ്ത്രീയ നാമം Podiceps cristatus എന്നുമാണ്
സ്വർണ്ണച്ചെമ്പകം
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:ഔഷധസസ്യങ്ങൾ വർഗ്ഗം:പുഷ്പിക്കുന്ന സസ്യങ്ങൾ
കിന്നരി മുങ്ങാങ്കോഴി
രൂപ വിവരണം
46-51 സെ.മീ നീളം, 59-73 സെ.മീ. ചിറകു വിരിപ്പ്, 0.9- 1.5 കി. ഗ്രാം തൂക്കം ഇവ നല്ല നീന്തൽക്കാരുംനല്ല മുങ്ങലുകാരും ആണ്. വെള്ളത്തിനടിയിൽ ഇര തേട്ന്നു. വേനലിൽ പൂവന് തലയിലും കഴുത്തിലും അലങ്കാരങ്ങൾ ഉണ്ടാവും. തണുപു കാലത്ത് കൊക്കിന് പിങ്കു നിറവുംകണ്ണിനു മുകളിൽ വെളുപ്പു നിറവും ഉണ്ട്.
പ്രജനനം
വെളത്തിന്റെ അരികിലാണ് കൂട് ഉണ്ടാക്കുന്നത്. ഇവയുടെ കാലിന്റെ സ്ഥാനം നടക്കുന്നതിന് യോജിച്ചതല്ല. രണ്ടു മുട്ടകളിടുന്നു. വിരിഞ്ഞ ഉടനെ കുട്ടികൾക്ക് നീന്താനും മുങ്ങാനും പറ്റും.
ഭക്ഷണം
മത്സ്യം, കക്ക, ജവുണി, പ്രാണികൾ, ചെറിയ തവളകൾ എന്നിവയാണ് ഭക്ഷണം
പുറത്തേക്കുള്ള കണ്ണികൾ
വർഗ്ഗം:ഇന്ത്യയിലെ പക്ഷികൾ വർഗ്ഗം:പക്ഷികൾ
ആലീസ് ലൗൺസ്ബെറി
19-ആം നൂറ്റാണ്ടിന്റെ അവസാനത്തിലും ഇരുപതാം നൂറ്റാണ്ടിന്റെ തുടക്കത്തിലും അമേരിക്കൻ ഐക്യനാടുകളിൽ സജീവയായിരുന്ന അമേരിക്കൻ സസ്യശാസ്ത്രജ്ഞയും ഒരു എഴുത്തുകാരിയുമായിരുന്നു ആലീസ് ലൗൺസ്ബെറി (ജീവിതകാലം: 6 നവംബർ 1873 ന്യൂ യോർക്ക് സിറ്റി - 1949). (ചില സ്രോതസ്സുകൾ അവരുടെ ജനന വർഷം 1872 ആയി രേഖപ്പെടുത്തിയിരിക്കുന്നു.) ഓസ്ട്രേലിയൻ ബൊട്ടാണിക്കൽ ആർട്ടിസ്റ്റായ എല്ലിസ് റോവാനുമായി ചേർന്ന് ചിത്രീകരണമടങ്ങിയ മൂന്ന് പുസ്തകങ്ങളും അവർ പ്രസിദ്ധീകരിച്ചിരുന്നു. മരിയൻ എല്ലിസ് റോവൻ എന്നും അറിയപ്പെടുന്ന ഓസ്ട്രേലിയൻ കലാകാരിയും ബൊട്ടാണിക്കൽ ചിത്രകാരിയുമായിരുന്ന എല്ലിസ് റോവാനോടൊപ്പം പക്ഷികൾ, ചിത്രശലഭങ്ങൾ, ഷഡ്പദങ്ങൾ എന്നിവയെക്കുറിച്ച് ഒരു ചിത്രീകരണ പരമ്പരതന്നെ അവർ ചെയ്തിരുന്നു.
ജീവചരിത്രം
ജെയിംസ് സ്മിത്ത് ലൗൺസ്ബെറി, സാറാ വുഡ്രഫ് (ബറോസ്) എന്നിവരുടെ മകളായിരുന്നു ലൗൺസ്ബെറി. ന്യൂയോർക്ക് നഗരത്തിലെ മിസ്സിസ് സാൽവാനസ് റീഡ് സ്കൂളിൽ നിന്ന് (ലിയോനാർഡ്, 1914) അവർ പ്രാഥമിക വിദ്യാഭ്യാസം നേടി. 1896-1897 (ശമൂവേൽ 1961) ൽ ബൊട്ടാണിക്കൽ ചിത്രകാരിയായിരുന്ന എല്ലിസ് റോവൻ ജ്വരം ബാധിച്ച് വാഷിംഗ്ടൺ, ഡി.സി.യിലെ ആശുപത്രിയിൽ പ്രവേശിപ്പിക്കപ്പെട്ടിരുന്നപ്പോൾ ലൗൺസ്ബെറി എല്ലിസ് റോവനെ സന്ദർശിക്കാൻ എത്തിയിരുന്നു. തന്റെ പുറത്തിറങ്ങാനുള്ള പുസ്തകത്തിൽ വന്യപുഷ്പങ്ങളെ ചിത്രീകരിക്കാൻ കലാകാരിയാകാൻ അവർ റോവനോട് നിർദ്ദേശിച്ചു. റോവൻ ഇതു സമ്മതിക്കുകയും യൂറോപ്പിലേക്ക് മടങ്ങിപ്പോകാനുള്ള തൻറെ തുടർന്നുള്ള പദ്ധതികൾ മാറ്റിവയ്ക്കുകയും ചെയ്തു. പിന്നീട് രണ്ടോ അതിലധികമോ വർഷക്കാലം, ഇരുവരും ചേർന്ന് തദ്ദേശസസ്യങ്ങളുടെ അന്വേഷണത്തിനായി ദക്ഷിണപൂർവ്വ അമേരിക്കയിൽ ഉടനീളം യാത്ര ചെയ്തു. ആദ്യവർഷം അവർ ഫ്ലോറിഡയിലെത്തുകയും സെന്റ് ജോൺസ് നദിയും ചുറ്റുമുള്ള പ്രദേശങ്ങളും പര്യവേക്ഷണം നടത്തുകയും ചെയ്തു. പിന്നീടവർ റോൺ മൗണ്ടൻ, ടെന്നസി, ഗ്രാൻഡ്ഫാദർ മൗണ്ടൻ, നോർത്ത് കരോലിന എന്നിവ ഉൾപ്പെടെയുള്ള ദക്ഷിണ അപ്പലാച്ചിയൻ മേഖലയിൽ സന്ദർശനം നടത്തി. അടുത്ത വർഷം നോർത്ത് കരോലിനയിലെ ആഷെവില്ലിലെ ബിൽട്ട്മോർ എസ്റ്റേറ്റിലെ ഹെർബറിയം നിർമ്മാണപ്രവർത്തനത്തിനായി ആ മേഖലയിൽ തിരിച്ചെത്തി. ഒരുപക്ഷേ അവിടെവച്ചായിരിക്കണം ലൗൺസ്ബെറി ചൗൻസി ബീഡിലിനെ പരിചയപ്പെടുന്നത്. സാമുവൽ (1961) കുറിച്ചിരിക്കുന്നതു പ്രകാരം, ആഷെവില്ലിലായിരിക്കുമ്പോഴായിരുന്നു, റോവന് തന്റെ മകൻ എറിക്ക് ("പക്ക്" എന്ന് വിളിക്കപ്പെടുന്നു) ആഫ്രിക്കയിൽ കൊല്ലപ്പെട്ടതായി വിവരം ലഭിച്ചിരിന്നത്.1899 മുതൽ 1900 കാലഘട്ടത്തിൽ, രണ്ടാം ബോയർ യുദ്ധകാലത്ത് ആണ് (1899-1902) ഇത് സംഭവിച്ചത്.
1901-ൽ തെക്കൻ കാട്ടുപൂക്കളും മരങ്ങളും എന്ന ഗ്രന്ഥം പ്രസിദ്ധീകരിച്ച ശേഷം ലൗൺസ്ബെറിയും റോവനുമൊരുമിച്ച് മറ്റൊരു പുസ്തകത്തിനുവേണ്ടി പ്രവർത്തിച്ചില്ല. റോവൻ പാശ്ചാത്യ അമേരിക്കൻ ഐക്യനാടുകളിൽ പര്യടനം നടത്തുകയും ഏകദേശം 1904-1905 കാലഘട്ടത്തിൽ ഓസ്ട്രേലിയയിലേക്ക് മടങ്ങിപ്പോകുകയും ചെയ്തു. വടക്കേ അമേരിക്കയിൽവച്ച് ധാരാളം ചിത്രങ്ങളുള്ള എ ഗൈഡ് ടു ദി വൈൽഡ് ഫ്ലവേഴ്സ് ആലിസ് ലൗൺസ്ബെറി പ്രസിദ്ധീകരിച്ച പുസ്തകത്തിൽ റോവൻ ചിത്രീകരണം നടത്തി. ലൗൺസ്ബെറി സസ്യങ്ങളെക്കുറിച്ചും ഉദ്യാനങ്ങളെക്കുറിച്ചുമുള്ള മറ്റു നിരവധി സൃഷ്ടികൾ നടത്തിയെങ്കിലും റോവനോടൊപ്പം സൃഷ്ടിച്ചവയുടെയത്ര പ്രശസ്തി 2006-ൽ അവരുടെ പ്രശസ്തിയെ അടിസ്ഥാനമാക്കി ഉപയോഗിച്ചുവന്ന യൂസ്ഡ് ബുക്ക് മാർക്കറ്റിൽ പിന്നീട് ഉണ്ടായില്ല. 1923-ൽ, റോവൻ മരണമടഞ്ഞ് ഒരു വർഷത്തിനുശേഷം നിലനിന്നിരുന്ന 952 പെയിന്റിങ്ങുകൾ അവരുടെ എസ്റ്റേറ്റിൽ നിന്നും ആസ്ട്രേലിയൻ സർക്കാരിന് നൽകിയിരുന്നു.
ആലീസ് ലൗൺസ്ബെറിയുടേതായി പ്രസിദ്ധീകരിക്കപ്പെട്ട കൃതികൾ താഴെ പറയുന്നവയാണ്:
ഇതുകൂടാതെ, സസ്യശാസ്ത്രജ്ഞയായ ആലീസ് ലൗൺസ്ബെറി, ഒരു ചരിത്ര ജീവചരിത്രം വില്യം ഫിപ്സ് ട്രഷറർ ഫിഷർ മാൻ ആൻഡ് ഗവർണർ ഓഫ് മസാച്യുസെറ്റ്സ് ബേ കോളനി (1941)എഴുതിയിരുന്നു. ന്യൂയോർക്കിൽ സി. സ്ക്രിബ്നനേഴ്സ് ആൻഡ് സൺസ് പ്രസിദ്ധീകരിച്ചു. കനേഡിയൻ ജീവചരിത്ര നിഘണ്ടുവിൽ എ ക്യരിയസ് മിക്സ്ചർ ഓഫ് റിസേർച്ച് ആൻഡ് ഇമാജിനേഷൻ എന്ന് ഈ സൃഷ്ടിയെ വിളിക്കുന്നു.,
Notes
വർഗ്ഗം:1872-ൽ ജനിച്ചവർ വർഗ്ഗം:1949-ൽ മരിച്ചവർ വർഗ്ഗം:അമേരിക്കൻ വനിതാ സസ്യശാസ്ത്രജ്ഞർ വർഗ്ഗം:20-ആം നൂറ്റാണ്ടിലെ വനിതാ ശാസ്ത്രജ്ഞർ
കൊട്ടയ്ക്ക
കൊട്ടയ്ക്ക യുടെ കായ് വലുപ്പം ആകെ രണ്ട് ചെറുപയർ മണിയുടെ വലുപ്പമെ ഉള്ളൂ. ഇവിടെ പറയുന്നത് നെടുകെ പിളർന്ന് രണ്ടാക്കി അതിൽ എണ്ണ ഒഴിച്ച് തിരിയിട്ട് കത്തിയ്ക്കാം എന്നതാണ്. സത്യത്തിൽ വിവരണം തെറ്റായതാണ്. മരോട്ടി എന്ന വ്യക്ഷത്തിന്റെ കായയാണ് പറഞ്ഞത് എങ്കിൽ ശരിയായിരുന്നു. തെറ്റ് പ്രചരിപ്പിയ്ക്കാൻ പാടില്ല. ആയതിനാൽ തിരുത്തൽ വരുത്തി പ്രസിദ്ധീകരിയ്ക്കാൻ സവിനയം അപേക്ഷ. കൊട്ടയ്ക്ക ചെറുസസ്യമാണ്. പക്ഷികളാണ് കൂടുതലും ഭക്ഷിക്കാറ്. ഇതിന്റെ കായ കുട്ടികൾ എടുത്ത് കളി തോക്ക് ഉണ്ടാക്കി (മരച്ചീനിയുടെ കമ്പ് ഉണക്കി ഉള്ളിലെ ചോറ് കളഞ്ഞ് അതിൽ ഈ കായ വെടി ഉണ്ടായായ്. നിക്ഷേപിച്ച് നല്ല ബലമുള്ള കമ്പ് പിസ്‌റ്റൺ പോലേ മറ്റേ അറ്റത്ത് നിന്ന് തള്ളി കളിക്കും ). കളിക്കാറുണ്ട് ഇതിനെ നാട്ടിൽ പുറങ്ങളിൽ കൊട്ടെ തൊക്ക് എന്നാണ് പറയാറ്.
കേരളത്തിൽ സാധാരണ കണ്ടുവരുന്ന ഒരു ചെറിയ മരമാണ് കൊട്ടയ്ക്ക.. ചിലയിടങ്ങളിൽ ഇതിനെ ചകിരിപ്പഴം എന്നും പറയുന്നു. അതേ സമയം മറ്റുചിലയിടങ്ങളിൽ കണലി കായയെയാണ് കൊട്ടക്കായ എന്ന് പറയുന്നത്. ഈ മരം പൂത്താൽ അമേധ്യത്തിന്റെ (മലത്തിന്റെ) മണമാണ്. ഇതിന്റെ കായ നെടുകെ പിളർന്നു എണ്ണയൊഴിച്ച് തിരിയിട്ട് പണ്ടൊക്കെ ഉത്സവകാലങ്ങളിൽ ദീപം തെളിയിക്കാറുണ്ടായിരുന്നു. ഇക്കാലത്തും (ക്രിസ്ത്വബ്ദം 2013) കേരളത്തിൽ ചില സ്ഥലങ്ങളിൽ ഇത് പതിവാണ്.
ഇതിന്റെ കായ ഉപയോഗിച്ച് കൊട്ടത്തോക്കിൽ ഉണ്ടയായി ഉപയോഗിക്കുന്നത് ബാല്യകാല വിനോദമാണ്. ചകിരിപ്പഴത്തിന്റെ കായ കൊട്ടത്തോക്കിൽ ഉപയോഗിക്കുന്നതുകൊണ്ട് കൊട്ടയ്ക്ക, കൊട്ടക്കായ എന്ന് പറയുന്നത്. വർണ്ണപ്പരപ്പൻ(Tricolor pied flat) ശലഭത്തിന്റെ പുഴുക്കൾ ഈ സസ്യത്തിന്റെ ഇലകൾ ആഹരിക്കാറുണ്ട്.
ഇതും കാണുക
കണലി - ചിലയിടങ്ങളിൽ കൊട്ടക്കായ എന്ന് പറയുന്നു.
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:കുറ്റിച്ചെടികൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ വർഗ്ഗം:നീലിയാർകോട്ടത്തെ സസ്യജാലം വർഗ്ഗം:മാൽവേസീ
മൽക്ക മാരി ദേശീയോദ്യാനം
അവലംബം
വർഗ്ഗം:കെനിയയിലെ ദേശീയോദ്യാനങ്ങൾ
കംബോഡിയയിലെ കൊലക്കളങ്ങൾ
കംബോഡിയയിലെ ആഭ്യന്തരയുദ്ധത്തിനു (1970–1975) ശേഷം ഉടൻതന്നെ, 1975 മുതൽ 1979 വരെ കംബോഡിയ ഭരിച്ച ഖമർ റൂഷ് ഭരണം പത്തുലക്ഷത്തിലധികം ആൾക്കാരെ കൊലപ്പെടുത്തി മറവുചെയ്ത വിവിധസ്ഥലങ്ങളെ സൂചിപ്പിക്കാനായി ഉപയോഗിക്കുന്ന പേരാണ് കംബോഡിയയിലെ കൊലക്കളങ്ങൾ (Killing Fields). ഭരണാധികാരികൾ തന്നെ നടപ്പിൽ വരുത്തിയ വംശഹത്യയായി ഇത് കരുതപ്പെടുന്നു (കംബോഡിയയിലെ വംശഹത്യ)
20000 -ത്തോളം കൂട്ടക്കുഴിമാടങ്ങൾ പരിശോധിച്ച യേൽ സർവ്വകലാശാലയിലെ വിദഗ്ദ്ധരുടെ കണക്കുപ്രകാരം കൂട്ടക്കൊലയ്ക്ക് ഇരയായവർ കുറഞ്ഞത് 1386734 പേർ ഉണ്ടാവുമെന്നാണ്. ഖമർ റൂഷിന്റെ നയങ്ങൾ കൊണ്ടും, അതുമൂലമുള്ള പട്ടിണിയും രോഗങ്ങളും കൂടി കണക്കിലെടുത്താൽ 1975 -ൽ ആകെയുണ്ടായിരുന്ന ജനസംഖ്യയായ 80 ലക്ഷത്തിൽ 17 മുതൽ 25 ലക്ഷം പേർ വരെ കൊല്ലപ്പെട്ടിട്ടുണ്ടാവാമെന്നാണ് കണക്ക്. 1979 -ൽ വിയറ്റ്‌നാം ആക്രമണം നടത്തുകയും ഖമർ റൂഷിനെ തകർക്കുകയും ചെയ്തു.
വംശഹത്യ
തങ്ങൾക്കു സംശയം തോന്നുന്ന എല്ലാവരെയും, മുൻ ഗവണ്മെന്റുമായോ വിദേശ ഗവണ്മെന്റുമായോ എന്തെങ്കിലും ബന്ധമുള്ളവരെയും ബുദ്ധിജീവികളെയും പ്രൊഫഷണലുകളെയും വിയറ്റ്നാം വംശജർ, ചൈനീസ് വംശജർ, ചാമുകൾ, കംബോഡിയയിലെ ക്രിസ്ത്യാനികൾ, ബുദ്ധസന്യാസിമാർ എന്നിവരെല്ലാം തിരഞ്ഞുപിടിച്ച കൊനന്നുതീർക്കപ്പെട്ടവരില്പ്പെടും. അതിനാൽ പോൾപ്പോട്ടിനെ വംശഹത്യയുടെ സ്വേച്ഛാധിപതി (genocidal tyrant) എന്നു വിളിക്കുന്നു. ശീതയുദ്ധകാലത്തെ ഏറ്റവും ശുദ്ധമായ വംശഹത്യയാണ് കംബോഡിയയിൽ നടന്നതെന്ന് മാർട്ടിൻ ഷാ പറയുന്നു.
പുറത്തേക്കുള്ള കണ്ണികൾ
വർഗ്ഗം:വംശഹത്യ
അസ്ത്രം (ചലച്ചിത്രം)
പി.എൻ. മേനോന്റെ കഥയ്ക്കു ജോൺ പോൾ തിരക്കഥയും സംഭാഷണവും രചിച്ച് പി.എൻ. മേനോൻ സംവിധാനം ചെയ്ത് 1983ൽ പ്രദശനത്തിനെത്തിയ മലയാള ചലച്ചിത്രമാണ് അസ്ത്രം. മേനോൻ ഫിലിംസാണ് ഈ ചിത്രം നിർമ്മിച്ചത്. ഭരത് ഗോപി, നെടുമുടി വേണു, മമ്മൂട്ടി, മോഹൻലാൽ, ജ്യോതി, സുകുമാരി, ജഗതി ശ്രീകുമാർ, ശങ്കരാടി, ഐസക്ക് തോമസ്, ജേസി, ലിസി, വിജയൻ, ബാലൻ കെ. നായർ, മേഘനാഥൻ, ഭാഗ്യലക്ഷ്മി തുടങ്ങിയ അഭിനേതാക്കളാണ് പ്രധാന കഥാപാത്രങ്ങളെ അവതരിപ്പിച്ചത്. പൂവച്ചൽ ഖാദറും സത്യൻ അന്തിക്കാടും എഴുതിയ ഗാനങ്ങൾക്ക് ശ്യാം സംഗീതം നൽകി ഈ ചിത്രത്തിൽ കമൽ പി.എൻ മേനൊന്റെ സംവിധാനസഹായി ആയിരുന്നു
പുറത്തേക്കുള്ള കണ്ണികൾ
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:സത്യൻ അന്തിക്കാടിന്റെ ഗാനങ്ങൾ വർഗ്ഗം:ശ്യാം സംഗീതം പകർന്ന ചലച്ചിത്രങ്ങൾ വർഗ്ഗം:സത്യൻ അന്തിക്കാട്-ശ്യാം ഗാനങ്ങൾവർഗ്ഗം:പൂവച്ചൽഖാദർ-ശ്യാം ഗാനങ്ങൾവർഗ്ഗം:പൂവച്ചൽ ഖാദറിന്റെ ഗാനങ്ങൾ
വർഗ്ഗം:ജഗതി ശ്രീകുമാർ അഭിനയിച്ച മലയാളചലച്ചിത്രങ്ങൾ വർഗ്ഗം:സുകുമാരി അഭിനയിച്ച ചലച്ചിത്രങ്ങൾ
വർഗ്ഗം:1983-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:പി.എൻ. മേനോൻ സംവിധാനം ചെയ്ത ചലച്ചിത്രങ്ങൾ‎
ഗലുൻഗൻ
പ്രാധാന്യം
ഏറ്റവും പ്രധാനപ്പെട്ടതും ആവർത്തിച്ചുള്ളതുമായ മതപരമായ ചടങ്ങുകളുടെ തുടക്കമാണ് ഗലുൻഗൻ അടയാളപ്പെടുത്തുന്നത്. മരിച്ചുപോയ ബന്ധുക്കളുടെ ആത്മാക്കൾ അവരുടെ പഴയ വീടുകൾ സന്ദർശിക്കാൻ മടങ്ങിവരുമ്പോൾ നിലവിലെ അന്തേവാസികൾക്ക് പ്രാർത്ഥനകളിലൂടെയും വഴിപാടുകളിലൂടെയും അവരെ ആതിഥ്യമരുളാനുള്ള ഉത്തരവാദിത്തമുണ്ട്. ആഘോഷങ്ങളുടെ ഏറ്റവും പ്രകടമായ അടയാളം പെൻജോർ ആണ്. വഴിപാടുകൾ അറ്റത്ത് ഘടിപ്പിച്ച മുളം തൂണുകളാണിവ. പാതയോരത്താണ് ഇവ സ്ഥാപിക്കുന്നത്. കുനിങ്ഗൻ ദിവസത്തിന് അപ്പുറവും ഇപ്പുറവുമുള്ള നിരവധി ദിവസങ്ങൾക്ക് പ്രത്യേക പേരുകളുണ്ട്. ആ ദിവസങ്ങളിൽ ചില പ്രത്യേക കാര്യങ്ങൾ ചെയ്യേണ്ടതുണ്ട്.
തീയതികൾ
210 ദിവസത്തെ പാവുകോൺ കലണ്ടറിലെ 11-ാം ആഴ്ചയായ ദുങ്ഗുലനിലെ ബുധനാഴ്ചയാണ് (ബുദ) ഗലുൻഗൻ ആരംഭിക്കുന്നത്. ഇതിനർത്ഥം ഒരു സൗരവർഷത്തിൽ പലപ്പോഴും രണ്ട് ആഘോഷങ്ങൾ ഉണ്ടാകാറുണ്ട് എന്നാണ്. 2018-2020 ലെ തീയതികൾ ഇപ്രകാരമാണ്:
അസോഫി ഗർത്തം
ഭൂമിയുടെ ഉപഗ്രഹമായ ചന്ദ്രനിലെ ഒരു ഉൽക്കാഗർത്തമാണ് അസോഫി ഗർത്തം. ഇത് ചന്ദ്രന്റെ ഉപരിതലത്തിൽ തെക്കേ പകുതിയിൽ നടുക്കായി സ്ഥിതി ചെയ്യുന്നു. വിഖ്യാത മുസ്‌ലിം ജ്യോതിശാസ്ത്രജ്ഞാനായ അൽ സൂഫിയുടെ ബഹുമാനാർത്ഥമാണ് ഇതിനെ നാമകരണം നടത്തിയിരിക്കുന്നത്.
നേർവരയൻ ശരശലഭം
African Straight എന്നും Straight Swift എന്നും അറിയപ്പെടുന്ന നേർവരയൻ ശരശലഭം Hesperiidae കുടുംബത്തിൽപ്പെട്ട ഒരു തുള്ളൻ ചിത്രശലഭമാണ്. . കേരളത്തിലും കാണാറുള്ള ഇവയെ മൗറീഷ്യസ്, റീയൂണിയൻ, മഡഗാസ്കർ എന്നിവിടങ്ങളിലാണ് കാണുന്നത്.
വിവരണം
മേൽഭാഗത്തിനു ഇരുണ്ട തവിട്ടുനിറമാണ്. മുൻചിറകിൽ ഏതാനും വെളുത്ത പൊട്ടുകൾ കാണാം. പിൻചിറകിന്റെ അടിയിലും കുറച്ച് വെള്ളപ്പുള്ളികളുണ്ട്. ഇവ നേർരേഖയിലായിരിക്കും. ചിറകു വിടർത്തിയാൽ 32-36മി.മീറ്റർ വലിപ്പം വരും.
കാണുന്ന ഇടങ്ങൾ
ശ്രീലങ്ക‍‍, ബർമ്മ, ഇൻന്ത്യ, വടക്കൻ ആസ്ട്രേലിയ എന്നിവിടങ്ങളിൽ കണ്ടുവരുന്നുണ്ടെങ്കിലും തെക്കെ ഇന്ത്യയിലാണ് കൂടുതലായുള്ളത്.
ശലഭപ്പുഴുവിന്റെ ഭക്ഷണസസ്യങ്ങൾ
നെല്ല്, കരിമ്പ്
പുറം കണ്ണികൾ
വർഗ്ഗം:കേരളത്തിലെ ചിത്രശലഭങ്ങൾ വർഗ്ഗം:തുള്ളൻ ചിത്രശലഭങ്ങൾ
രാമകഥാസുധ
ത്യാഗരാജസ്വാമികൾ മധ്യമാവതിരാഗത്തിൽ ചിട്ടപ്പെടുത്തിയ ഒരു കൃതിയാണ് രാമകഥാസുധ.
പുറത്തേക്കുള്ള കണ്ണികൾ
വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ വർഗ്ഗം:മധ്യമാവതി രാഗത്തിൽ ചിട്ടപ്പെടുത്തിയ കൃതികൾ
(എവേരിതിങ് ഐ ഡു) ഐ ഡു ഇറ്റ് ഫോർ യു
കനേഡിയൻ ഗായകനും-ഗാനരചയിതാവും ആയ ബ്രയാൻ ആഡംസിന്റെ ഒരു ഗാനമാണ് (എവേരിതിങ് ഐ ഡു) ഐ ഡു ഇറ്റ് ഫോർ യു. ആഡംസ്, മൈക്കൽ കാമൻ, റോബർട്ട് ജോൺ "മട്ട്" ലാംഗെ എന്നിവർ ചേർന്ന് 1991- ലെ റോബിൻ ഹൂഡ്: പ്രിൻസ് ഓഫ് തീവ്സ് എന്ന ചിത്രത്തിലെ ഗാനങ്ങൾ, ആഡംസിന്റെ ആറാമത്തെ ആൽബം ആയ വേക്കിംഗ് അപ് ഓഫ് ദ നെയിബേഴ്സ് എന്നിവയുടെ രണ്ട് ആൽബങ്ങൾ എന്നിവ ഒരേ സമയം പുറത്തിറക്കി. അന്താരാഷ്ട്ര തലത്തിൽ, പ്രത്യേകിച്ച് യു.കെയിൽ, ഈ ഗാനം തുടർച്ചയായി പതിനാറ് ആഴ്ച അവതരിപ്പിച്ച് സിംഗിൾ ചാർട്ടിൽ (ബ്രിട്ടീഷ് പട്ടികയിൽ ഏറ്റവും ദൈർഘ്യമേറിയത്) ഒന്നാം സ്ഥാനത്തെത്തിയിരുന്നു. ലോകമെമ്പാടും ഇതിന്റെ15 ദശലക്ഷം കോപ്പികൾ വിറ്റഴിച്ചിരുന്നു. ആഡംസിന്റെ വിജയകരമായ ഈ ഗാനം എക്കാലത്തേയും മികച്ച വിൽപനയുള്ള സിംഗിൾസുകളിലൊന്നായി മാറി. തുടർന്ന്, ഈ ഗാനം ലോകമെമ്പാടുമുള്ള നൂറുകണക്കിന് ഗായകരും കലാകാരന്മാരും അവതരിപ്പിച്ചിരുന്നു.
ക്രെഡിറ്റുകളും വ്യക്തികളും
Credits are taken from Never Say Never liner notes.
ഗുസ്താവോ പെട്രോ
ഗുസ്താവോ ഫ്രാൻസിസ്കോ പെട്രോ ഉറെഗോ ((ജനനം: 19 ഏപ്രിൽ 1960) ഒരു കൊളംബിയൻ സാമ്പത്തിക ശാസ്ത്രജ്ഞനും രാഷ്ട്രീയക്കാരനും ഇറ്റാലിയൻ വംശജനായ മുൻ ഗറില്ല പോരാളിയും സർവ്വോപരി 2022 മുതൽ കൊളംബിയയുടെ നിലവിലെ പ്രസിഡന്റുമാണ്.
17-ാം വയസ്സിൽ, 19 ഏപ്രിൽ മൂവ്മൻറ്  എന്ന ഗറില്ലാ ഗ്രൂപ്പിൽ അംഗമായ പെട്രോ, അത് പിന്നീട് M-19 ഡെമോക്രാറ്റിക് അലയൻസ് എന്ന രാഷ്ട്രീയപ്പാർട്ടിയായി പരിണമിച്ചപ്പോൾ അതിലൂടെ 1991-ലെ കൊളംബിയൻ പാർലമെന്റ് തിരഞ്ഞെടുപ്പിൽ ചേംബർ ഓഫ് റെപ്രസന്റേറ്റീവ്‌ അംഗമായി തിരഞ്ഞെടുക്കപ്പെട്ടു. 2006-ലെ കൊളംബിയൻ പാർലമെന്റ് തെരഞ്ഞെടുപ്പിനെത്തുടർന്ന് വോട്ടെടുപ്പിൽ രണ്ടാം സ്ഥാനത്തെത്തിയ അദ്ദേഹം അൾട്ടർനേറ്റീവ് ഡെമോക്രാറ്റിക് പോൾ (പിഡിഎ) പാർട്ടിയുടെ അംഗമെന്ന നിലയിൽ സെനറ്ററായി സേവനമനുഷ്ഠിച്ചു. 2009-ൽ, 2010-ലെ കൊളംബിയൻ പ്രസിഡന്റ് തിരഞ്ഞെടുപ്പിൽ മത്സരിക്കുന്നതിനായി അദ്ദേഹം തന്റെ സ്ഥാനം രാജിവയ്ക്കുകയും മത്സരത്തിൽ നാലാം സ്ഥാനത്തെത്തുകയും ചെയ്തു.
അവലംബം
<references group="lower-alpha" />
വർഗ്ഗം:സാമ്പത്തികശാസ്ത്രജ്ഞർ വർഗ്ഗം:രാഷ്ട്രീയപ്രവർത്തകർ വർഗ്ഗം:ഏപ്രിൽ 19-ന് ജനിച്ചവർ വർഗ്ഗം:1960-ൽ ജനിച്ചവർ
റൊട്ടി (ചലച്ചിത്രം)
2017-ൽ പുറത്തിറങ്ങിയ നൈജീരിയൻ ചിത്രമാണ് റൊട്ടി. ഇത് കുൻലെ അഫോളയൻ സംവിധാനം ചെയ്യുകയും രചന നിർവഹിക്കുകയും ചെയ്തു.
പ്ലോട്ട്
വിവാഹിതരായ ഡയാനിനും കബീറിനും അവരുടെ 10 വയസ്സുള്ള മകൻ റൊട്ടി ഹൃദ്രോഗം മൂലം നഷ്ടപ്പെടുന്നു. അമ്മയായിരുന്ന ഡയാൻ ഒരുപാട് സങ്കടത്തിലായിരുന്നു. പിന്നീട് തന്റെ മകനെന്ന് വിശ്വസിക്കുന്ന ഒരു ആൺകുട്ടിയെ അവൾ കണ്ടു. അവൾ വീണ്ടും സന്തോഷവതിയായി, പക്ഷേ ജുവോൻ റൊട്ടിയുടെ പുനർജന്മമല്ലെന്ന് അവളോട് പറഞ്ഞു.
അറ്റ്ലാന്റിക് ചാർട്ടർ
യു.എസ്. പ്രസിഡന്റ് ഫ്രാങ്ക്ളിൻ റൂസ്‌വെൽറ്റും ബ്രിട്ടിഷ് പ്രധാനമന്ത്രി വിൻസ്റ്റൺ ചർച്ചിലും കൂടി 1941 ആഗസ്റ്റ് 14-ന് രൂപംകൊടുത്ത സമ്മതപത്രമാണ് അറ്റ്ലാന്റിക് ചാർട്ടർ 1941 ആഗസ്റ്റ് 9 മുതൽ 12 വരെ ന്യൂഫൗണ്ട്‌ലാൻഡിന്റെ സമുദ്രതീരത്തുനിന്ന് 5 കി.മീ. അകലെ ആർജന്റീയ ഉൾക്കടലിൽ അഗസ്റ്റാ, പ്രിൻസ് ഒഫ് വെയിൽസ് എന്നീ യുദ്ധക്കപ്പലുകളിൽവച്ച് അവർ നടത്തിയ കൂടിയാലോചനയുടെ ഫലമായിട്ടാണ് ഈ സമ്മതപത്ര പ്രഖ്യാപനം ഉണ്ടായത്. നാസിസത്തിനും ഫാസിസത്തിനും എതിരായ ഈ ഉഭയകക്ഷി പ്രഖ്യാപനത്തിൽ എട്ടു വകുപ്പുകളാണുള്ളത്.
ഈ തത്ത്വങ്ങൾ ഐക്യരാഷ്ട്ര ഉടമ്പടിക്ക് ആധാരമായിരിക്കേണ്ട ആശയങ്ങളെ മുൻകൂട്ടി കാണുകയാണുണ്ടായത്. ഈ ചാർട്ടറിലെ വ്യവസ്ഥകളെല്ലാം യു.എൻ. അംഗീകരിച്ചിട്ടുണ്ട് (1942 ജനുവരി 1). യു.എസ്.എസ്.ആറും ഇരുപത്തിനാലു സഖ്യരാജ്യങ്ങളും ഈ സംയുക്തപ്രഖ്യാപനം അംഗീകരിച്ചു. എന്നാൽ ശത്രുരാജ്യത്തെ സംബന്ധിച്ചിടത്തോളം, രണ്ടാംവകുപ്പ് ബാധകമല്ലെന്ന് 1944 ഫെബ്രുവരി 22-ന് അറ്റ്ലാന്റിക്ക് ചാർട്ടറിന്റെ ശില്പികളിലൊരാളായ ബ്രിട്ടിഷ് പ്രധാനമന്ത്രി വിൻസ്റ്റൺ ചർച്ചിൽ പാർലമെന്റിൽ പ്രസ്താവിച്ചു. ഒരു കൊല്ലം കൂടി കഴിഞ്ഞപ്പോൾ ഈ ഉടമ്പടി, ഒരു നിയമമെന്ന നിലയിലല്ല, വഴികാട്ടിയെന്ന നിലയിൽ മാത്രമേ സ്വീകരിക്കാൻ കഴിയൂ എന്നും അദ്ദേഹം അഭിപ്രായപ്പെട്ടു. നേരത്തെതന്നെ (1943 ഡിസമ്പറിൽ) കിഴക്കേ പോളണ്ടിനെ യു.എസ്.എസ്.ആറുമായി സംയോജിപ്പിച്ചതിനെ അദ്ദേഹവും സ്റ്റാലിനും കൂടി പ്രത്യക്ഷത്തിൽ ശരിവയ്ക്കുകയും, ജർമനിയിൽ നിന്നും, തദ്ദേശവാസികളുടെ ആഗ്രഹാഭിലാഷങ്ങളെ ഒട്ടും പരിഗണിക്കാതെ തന്നെ, പോളണ്ടിന് നഷ്ടപരിഹാരം ലഭിക്കേണ്ടതാണെന്ന വാദം അംഗീകരിക്കുകയുമുണ്ടായി. അതിനുമുൻപ് വെള്ളക്കാർക്ക് മാത്രമായി ചാർട്ടറിന്റെ പ്രയോജനങ്ങൾ പരിമിതമാക്കണമെന്ന് സൂചിപ്പിക്കുന്ന തരത്തിലുള്ള അഭിപ്രായങ്ങളും ഉണ്ടായിട്ടുണ്ട്. കേവലമൊരു അനൌപചാരിക പ്രമാണമോ, അഭിപ്രായപ്രകടനം മാത്രമോ ആയ പ്രസ്തുത ചാർട്ടർ കാലക്രമേണ വിസ്മൃതമായി.
ശലഭപ്പുഴുക്കളുടെ ഭക്ഷണസസ്യങ്ങൾ
വിവിധ ഇനംചിത്രശലഭങ്ങളുടെ ലാർവകൾ വിവിധ ഇനം പുഷ്പിക്കുന്നസസ്യങ്ങളുടെ ഇലകൾ, പൂക്കൾ, പഴങ്ങൾ എന്നിവയാണ് ആഹരിച്ച് വളരുന്നത്. ഒരു ശലഭത്തിന്റെ ലാർവകൾ തിന്നുന്ന സസ്യത്തെ ആ ശലഭത്തിന്റെ ഭക്ഷണസസ്യം അല്ലെങ്കിൽ ആ ശലഭപ്പുഴുവിന്റെ ഭക്ഷണസസ്യം (butterfly host plants) എന്നു വിളിക്കുന്നു. ഇത്തരം സസ്യങ്ങൾ മിക്കവയും ഔഷധസസ്യങ്ങൾ ആണെന്നത് ശ്രദ്ധേയമാണ്. മിക്ക ലാർവയുടെ ഭക്ഷണത്തിൽ നിന്നും വ്യത്യസ്തമായി ശലഭങ്ങളുടെ ഭക്ഷണം മിക്കവാറും പൂക്കളിലെ തേൻ ആയിരിക്കും. ചില ശലഭപ്പുഴുക്കൾ ഒരേ ഒരു തരം സസ്യമേ ആഹരിക്കൂ. അവയെ ഏകസസ്യഭോജി എന്നു വിളിക്കുന്നു. മറ്റു ചിലവ ഒരു കൂട്ടം (മിക്കവയും ഒരേ സസ്യകുടുംബത്തിൽപ്പെട്ട) സസ്യങ്ങളെ ആഹരിക്കുന്നു. ഇവയെ ബഹുസസ്യഭോജി എന്നും വിളിക്കുന്നു. ശലഭപഠനത്തിൽ ഒഴിച്ചുകൂടാൻ വയ്യാത്തതാണ് ശലഭപ്പുഴുക്കളുടെ ഭക്ഷണസസ്യങ്ങളെപ്പറ്റിയുള്ള പഠനവും.
അവലംബം
വർഗ്ഗം:ശലഭങ്ങൾ *
അറക്കുളം ഗ്രാമപഞ്ചായത്ത്
ഇടുക്കി ജില്ലയിലെ തൊടുപുഴ താലൂക്കിൽ സ്ഥിതി ചെയ്യുന്ന ഒരു പഞ്ചായത്താണ് അറക്കുളം ഗ്രാമപഞ്ചായത്ത്. 192.64 ചതുരശ്ര കിലോമീറ്റർ വിസ്തീർണ്ണമുള്ള ഈ പഞ്ചായത്ത് ഇടുക്കി ബ്ലോക്കിലും, അറക്കുളം, ഇലപ്പള്ളി, ഇടുക്കി, ഉപ്പുതറ, കുടയത്തൂർ വില്ലേജ് എന്നിവയുടെയും പരിധി ഉൾക്കൊള്ളുന്നു. 1954- ലാണ് പഞ്ചായത്ത് രൂപം കൊണ്ടത്.
അവലംബം
വിഭാഗം:ഇടുക്കി ജില്ലയിലെ ഗ്രാമപഞ്ചായത്തുകൾ
അൽ സൂഫി
എ.ഡി. പത്താം പത്താം നൂറ്റാണ്ടിൽ പേർഷ്യയിൽ ജീവിച്ചിരുന്ന ഒരു വിഖ്യാത മുസ്‌ലിം ജ്യോതിശാസ്ത്ര പണ്ഡിതനാണ് അബ്ദുറഹ്മാൻ അൽ സൂഫി.(December 9, 903 in Rey, Iran – May 25, 986 in Shiraz, Iran). പാശ്ചാത്യ ലോകത്ത് അൽസോഫി (Alzophi) എന്ന പേരിലാണ് അറിയപ്പെടുന്നത്. പ്രശസ്തരായ 9 മുസ്ലിം ജ്യോതിശാസ്ത്രജ്ഞന്മാരിൽ ഒരാളായിരുന്നു ഇദ്ദേഹം. ഇദ്ദേഹത്തിന്റെ അറബിഭാഷയിൽ എഴുതിയ കിതാബ് സുവർ അൽ കവാകിബ് അൽ താബിത - ബുക്ക്‌ ഓഫ് ഫിക്സെഡ് സ്റ്റാർസ് എന്ന പുസ്തകം ജ്യോതിശാസ്ത്ര ചരിത്രത്തിലെ നാഴികക്കല്ലായി കണക്കാക്കുന്നു. ഈ കൃതിയുടെ രചനയ്ക്കുവേണ്ടി ഗ്രന്ഥകർത്താവ് മുഖ്യമായും അവലംബിച്ചത് ടോളമി യുടെ അൽമജെസ്റ്റ് എന്ന വിഖ്യാതകൃതിയെ ആയിരുന്നു. നിരവധി നക്ഷത്രങ്ങളുടെ സ്ഥാനം നിർണ്ണയിച്ച് കൃത്യമായി ഇദ്ദേഹം ഈ കൃതിയിൽ രേഖപ്പെടുത്തിയിരുന്നു. അറബികൾക്ക് ഗ്രീക്ക് ജ്യോതിശാസ്ത്ര തത്ത്വങ്ങൾ പരിചയപ്പെടുത്തുന്നതിൽ ഇദ്ദേഹം വഹിച്ച പങ്ക് നിസ്തുലമാണ്. ഗ്രീക്ക് ഭാഷയിൽ രചിക്കപ്പെട്ട നരവധി ജ്യോതിശാസ്ത്ര ഗ്രന്ഥങ്ങൾ അറബിയിലേക്ക് വിവർത്തനം ചെയ്യുകയും പല നക്ഷത്ര രാശികൾക്കും സമാനമായ അറബി പദങ്ങളും ഇദ്ദേഹം നൽകി. ആൻഡ്രോമിഡ നെബുലയെ ആദ്യമായി തിരിച്ചറിഞ്ഞത് അൽ സൂഫിയായിരുന്നു. ഇദ്ദേഹത്തിന്റെ ബഹുമാനാർത്ഥം ചന്ദ്രനിലെ ഒരു ഗർത്തത്തിന് അസോഫി ഗർത്തം എന്ന് നാമകരണം ചെയ്തിട്ടുണ്ട്. 1960 സെപ്തംബർ 24നു കണ്ടെത്തിയ ഒരു ചിന്നഗ്രഹത്തിന് ഇദ്ദേഹത്തിന്റെ പേരുമായി കൂട്ടിച്ചേർത്തു 12621 Alsufi എന്ന നാമകരണമാണ് നടത്തിയത്. ഭൂമിയുടെ തെക്കേ അർദ്ധ ഗോളത്തിൽ മാത്രം ദ്രിശ്യമായ ലാർജ്‌ മഗല്ലനിക് ക്ലൗഡ്‌ എന്ന ക്ഷീരപഥത്തിന്റെ സമീപ ഗാലക്സിയെ കുറിച്ച് ആദ്യം പ്രസ്ഥാവിച്ചത് ഇദ്ദേഹത്തിന്റെ പുസ്തകങ്ങളിലാണ്.
വർഗ്ഗം:ജ്യോതിശാസ്ത്രജ്ഞർ - അപൂർണ്ണലേഖനങ്ങൾ വർഗ്ഗം:10-ആം നൂറ്റാണ്ടിൽ ജനിച്ചവർ വർഗ്ഗം:10-ആം നൂറ്റാണ്ടിൽ മരിച്ചവർ വർഗ്ഗം:ഡിസംബർ 9-ന് ജനിച്ചവർ വർഗ്ഗം:മേയ് 25-ന് മരിച്ചവർ വർഗ്ഗം:പേർഷ്യൻ
സ്കന്ദ പുരാണം
ഹൈന്ദവ മതത്തിലെ പതിനെട്ടു പുരാണങ്ങളിൽ ഏറ്റവും വലുതാണ് സ്കന്ദപുരാണം. ശിവന്റേയും പാർവ്വതിയുടേയും പുത്രനായ കാർത്തികേയന്റെ ലീലകളാണ് പ്രധാനമായും ഈ പുരാണത്തിൽ പ്രതിപാദിക്കുന്നത്. ശിവനെപ്പറ്റിയും അദ്ദേഹത്തിന്റെ തീർത്ഥാടന കേന്ദ്രങ്ങളെപ്പറ്റിയുമുള്ള പുരാവൃത്തങ്ങളും ഇതിൽ പരാമർശിക്കുന്നുണ്ട്. വ്യാസമഹർഷിയാണ് ഈ പുരാണം കഥിച്ചത്. ഈ പുരാണത്തിൽ കർണ്ണാടകത്തിലെ വിജയനഗരത്തിനടുത്തുള്ള ഹേമകൂട പ്രദേശത്തെ ശൈവ പാരമ്പര്യത്തെപ്പറ്റിയും, കാശിഖണ്ഡത്തിൽ വാരണാസിയിലെ ശൈവ പാരമ്പര്യത്തെപ്പറ്റിയും ഉത്‌കലഖണ്ഡത്തിൽ ഒഡിഷയിലെ പുരുഷോത്തമക്ഷേത്രമാഹാത്മ്യത്തെപ്പറ്റിയും (Puruṣottamakṣetramāhātmya) വർണ്ണിക്കുന്നുണ്ട്. പത്മപുരാണം, സ്കന്ദ പുരാണത്തെ ഒരു തമസ് പുരാണമായി (അജ്ഞതയുടേയും അന്ധകാരത്തിന്റേയും പുരാണം) വർഗ്ഗീകരിച്ചിരിക്കുന്നു.
ഇതിൽ ഉമാമഹേശ്വര സംവാദം വിശദമായി ചേർത്തിരിക്കുന്നു.ഈ സംവാദമാണു് ഗുരുഗീത എന്ന പേരിൽ അറിയപ്പെടുന്നത്.
സ്കന്ദപുരാണമഹായജ്ഞം
ആലപ്പുഴ ജില്ലയിലെ ചെങ്ങന്നൂരിനടുത്തുള്ള ചെറിയനാട് ശ്രീ ബാലസുബ്രഹ്മണ്യസ്വാമി ക്ഷേത്രത്തിലാണ് കേരളത്തിൽ ആദ്യമായി സ്കന്ദപുരാണമഹായജ്ഞം നടന്നത്.
അവലംബം
വർഗ്ഗം:ഹൈന്ദവം വർഗ്ഗം:പുരാണങ്ങൾ
മനോഹരി
പുറത്തേക്കുള്ള കണ്ണികൾ
വർഗ്ഗം:കുറ്റിച്ചെടികൾ വർഗ്ഗം:വള്ളിച്ചെടികൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
ജോൺ പുരി
ഹിന്ദുസ്ഥാനി ശാസ്ത്രീയ സംഗീതത്തിലെ ആസാവരി ഥാട്ടിലെ ഒരു രാഗമാണ് ജോൺ പുരി. ഓംകാർനാഥ് താക്കൂറിനെപ്പോലുള്ള ചില സംഗീതജ്ഞർ ശുദ്ധ ഋഷഭ് ആസാവരിയിൽ നിന്ന് ഇതിനെ വേർതിരിച്ചറിയാൻ കഴിയില്ലയെന്ന് കണക്കാക്കുന്നു. ഇതിന്റെ ആകർഷകമായ സ്വരങ്ങൾ കർണാടക സംഗീതവൃത്തത്തിൽ ഇതൊരു ജനപ്രിയരാഗമായി മാറുന്നു. ദക്ഷിണേന്ത്യയിലെ നിരവധി സംഗീതങ്ങൾ ജോൺ പുരി സ്വരത്തിൽ ചിട്ടപ്പെടുത്തുന്നു.
അവലംബം
വർഗ്ഗം:ഹിന്ദുസ്ഥാനി സംഗീതത്തിലെ രാഗങ്ങൾ വർഗ്ഗം:ജന്യരാഗങ്ങൾ
സുഗ സുഗ
റിച്ചാർഡ് ഒമോസ് ഇബോയി സംവിധാനം ചെയ്ത പ്രിസില്ല ഒക്‌പാര എഴുതിയ 2021-ലെ നൈജീരിയൻ റൊമാന്റിക് കോമഡി ചിത്രമാണ് സുഗ സുഗ. തായ്‌വോ ഒബിലിയെ, അയോ അദേസന്യ, താനാ അഡെലാന, വോലെ ഓജോ എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്. ചിത്രം 2021 ഏപ്രിൽ 30-ന് തിയേറ്ററിൽ റിലീസ് ചെയ്യുകയും നിരൂപകരിൽ നിന്ന് സമ്മിശ്ര അവലോകനങ്ങൾ നേടുകയും ചെയ്തു.
അസംബാധ
പതിനാലക്ഷരമുള്ള ശക്വരി ഛന്ദസ്സിൽ ഉൾപ്പെട്ട വൃത്തമാണ് അസംബാധ.
സുഗ സുഗ
അവലംബം
വർഗ്ഗം:2021-ൽ പുറത്തിറങ്ങിയ ചലച്ചിത്രങ്ങൾ
അസംബാധ
ലക്ഷണം
മഗണം തഗണം നഗണം സഗണം രണ്ട് ഗുരു എന്നിവ യഥാക്രമം വിന്യസിച്ചാൽ അസംബാധാ വൃത്തം. അഞ്ചാമത്തെ അക്ഷരത്തിൽ യതി വേണം.
ആദ്യത്തെ അഞ്ചും ഒടുവിലത്തെ മൂന്നും ഗുരുവായി പതിനാലക്ഷരങ്ങളെ ഗംലകളിൽ നിരത്തിയാൽ ആലാപനതാളം 'ഗംഗംഗം|ഗംഗം ല|ലലല|ലലഗം|ഗംഗം' എന്നു കിട്ടും.വൃത്തമഞ്ജരിയിൽ ഏ.ആർ ഇതിന് ഉദാഹരണം നല്കിയിട്ടില്ല.
ഉദാഹരണങ്ങൾ
ഉദാ:1
ഉദാ:2
മറ്റു വിവരങ്ങൾ
വർഗ്ഗം:സമവൃത്തങ്ങൾ വർഗ്ഗം:ശക്വരി ഛന്ദസ്സ് വർഗ്ഗം:നാട്യശാസ്ത്രത്തിലെ വൃത്തങ്ങൾ
പലസ്തീൻ കലാപം (1929)
ബ്രിട്ടീഷ് അധീന പലസ്തീനിൽ 1929 ആഗസ്റ്റ് അവസാനത്തോടെ ആരംഭിച്ച ഒരു കലാപപരമ്പരയാണ് 1929-ലെ പലസ്തീൻ കലാപം അഥവാ ബുറാഖ് പ്രക്ഷോഭം (ثورة البراق, Thawrat al-Buraq) എന്നറിയപ്പെടുന്നത്. പലസ്തീനിലെ സയണിസ്റ്റ് ജൂതകുടിയേറ്റം ശക്തിപ്രാപിച്ചതോടെ തദ്ദേശീയരായ അറബികൾ പ്രക്ഷോഭത്തിനിറങ്ങുകയായിരുന്നു. വിലാപമതിലുമായി ബന്ധപ്പെട്ട തർക്കമാണ് കലാപത്തിലേക്ക് എത്തിയത്. 133 ജൂതന്മാരും 116 അറബികളും ഈ കലാപത്തിൽ കൊല്ലപ്പെട്ടു. അറബികൾ, ജൂതന്മാർ, ബ്രിട്ടീഷ് അധികാരികൾ എന്നിവരാണ് കലാപത്തിലെ കക്ഷികൾ.
കലാപത്തെ കുറിച്ച് അന്വേഷിക്കാനായി ബ്രിട്ടീഷ് അധികാരികൾ ഷാ കമ്മീഷനെ നിയമിച്ചു. ആഗസ്റ്റ് 15-ന് വിലാപമതിലിൽ നടന്ന ജൂതപ്രകടനമാണ് കലാപത്തിന്റെ പ്രകടമായ കാരണമെന്ന് കമ്മീഷൻ വിലയിരുത്തി. ജൂതന്മാർക്ക് മേഖലയിൽ വർദ്ധിച്ചുവരുന്ന സ്വാധീനം അറബ് ജനതയിലുണ്ടാക്കിയ ആകുലതയും കലാപത്തിന്റെ കാരണമായി കമ്മീഷൻ കണ്ടെത്തി.
ഹേബിയസ് കോർപ്പസ്
ഇന്ത്യൻ ഭരണഘടനയിൽ പ്രതിപാദിച്ചിരിക്കുന്ന റിട്ടുകളിൽ ഒന്നാണ് ഹേബിയസ് കോർപ്പസ്. ഹേബിയസ് കോർപ്പസ് എന്ന പദത്തിന്റെ അർത്ഥം 'ശരീരം ഹാജരാക്കുക' എന്നതാണ്. അന്യായമായി തടവിലാക്കപ്പെട്ട ഒരു വ്യക്തിയെ വിട്ടുകിട്ടുവാൻ ഉപയോഗിക്കുന്ന ഒരു റിട്ടാണിത്. തടവിലാക്കപ്പെട്ട ആളുടെ ബന്ധുക്കൾക്കോ, അയാളുടെ സ്വാതന്ത്ര്യം ആഗ്രഹിക്കുന്ന ഏതൊരു വ്യക്തിക്കോ ഈ റിട്ടുഹർജി കോടതിയിൽ സമർപ്പിക്കാൻ കഴിയുന്നതാണ്. ഈ ഹർജിയിലൂടെ തടവിലാക്കപ്പെട്ട വ്യക്തിയെ കോടതിയിൽ ഹാജരാക്കാനുള്ള ഉത്തരവുകൾ കോടതി പുറപ്പെടുവിക്കും. അന്യായമായാണ് ആ വ്യക്തിയെ തടവിലാക്കിയത് എന്ന് ബോധ്യമായാൽ അയാളെ സ്വതന്ത്രനാക്കാനുള്ള അധികാരം കോടതികൾക്കുണ്ട്. അന്യായമായി പോലീസ് കസ്റ്റഡിയിലുള്ള ആളുകളെ വിടുവിക്കാൻ സാധാരണയായി ഈ റിട്ട് പ്രയോജനപ്പെടുത്താറുണ്ട്. ഇന്ത്യയിൽ ഈ റിട്ട് അധികാരം സുപ്രീം കോടതിക്കും ഹൈക്കോടതികൾക്കും മാത്രമേയുള്ളു.
അവലംബം
വർഗ്ഗം:നിയമം
ജോനസ് സാൽക്
സാൽക് വാക്സിൻ
ലോകത്തിലെ അന്നത്തെ ഏറ്റവും വലിയ ആരോഗ്യപ്രശ്നമായ പോളിയോ ജനങ്ങളെ വിറപ്പിച്ച 1957- ലായിരുന്നു സാൽക് വാക്സിൻ പുറത്തിറങ്ങുന്നത്. 1952- ലെ അമേരിക്കയുടെ ചരിത്രത്തിലെ ഏറ്റവും വലിയ മഹാമാരിയായ പോളിയോ ദുരന്തത്തിൽ ആ വർഷം 58,000 കേസുകൾ റിപ്പോർട്ട് ചെയ്യപ്പെട്ടു. 3,145 പേർ മരിച്ചു, 21,269 പേർ ഒറ്റപ്പെട്ടു. അതിൽ കൂടുതലും കുട്ടികളായിരുന്നു. അതിനെകുറിച്ച് ജനങ്ങൾ പറഞ്ഞത് അത് പ്ലേഗാണത്രേ എന്നാണ് ചരിത്രകാരൻ ബിൽ ഓ നിയൽ പറയുന്നത്. പട്ടണത്തിലുള്ളവർ എല്ലാ വേനൽക്കാലത്തും ഈ പേടിസ്വപ്നം കടന്നു വരുമ്പോൾ 2009-ലെ പി.ബി.എസ് ഡോക്കുമെന്ററിക്കനുഗണമായി അവിടെ ആറ്റംബോംബിനേക്കാൾ ഭയന്നിരുന്നത് പോളിയോ രോഗത്തേയായിരുന്നു. സൈന്റിസ്റ്റുകൾ അപ്പോൾ രോഗത്തിനെതിരെയുള്ള മരുന്നുകണ്ടുപിടിക്കാനായി ഭ്രാന്തമായി അലയുകയായിരുന്നു. അന്നത്തെ അമേരിക്കയുടെ പ്രസിഡന്റായിരുന്ന ഫ്രാങ്ക്ളിൻ ഡി. റൂസ്‌വെൽറ്റ് ഈ രോഗത്തെ കുറിച്ച് കൂടുതൽ അറിവുള്ള ലോകത്തിലെ ഓരേയൊരു വ്യക്തി. അദ്ദേഹം തന്നെയാണ് പോളിയോ മരുന്നിനായുള്ള ഫണ്ട് നിക്ഷേപിക്കാനായി മാർച്ച് ഓഫ് ഡൈസ് ഫൗണ്ടേഷൻ നിർമ്മിച്ചതും.
1947 സാൽക്ക്, പിറ്റ്സ്ബർഡ് സ്ക്കൂൾ ഓഫ് മെഡിസിൻ യൂണിവേർസിറ്റിക്ക് അപ്പോയന്ഡ്മെന്റ് അംഗീകരിച്ചു. 1948-ൽ അദ്ദേഹം നാഷ്ണൽ ഫൗണ്ടേഷൻ ഫോർ ഇൻഫാന്ഡിൽ പാലൈസിന്റെ എത്രതരം പോളിയോ വൈറസ് ഉണ്ട്, എന്ന് കണ്ടുപിടിക്കാനായി ഒരു പ്രോജക്റ്റ് ഏറ്റെടുത്തിരുന്നു. അതിൽ സാൽക്ക് പോളിയോയെതിരെയുള്ള മരുന്ന് വികസിപ്പിച്ചെടുക്കാനായുള്ള ഒരു അവസരമായി വലിച്ച് നീട്ടാമെന്ന് തീരുമാനിച്ചു. പിന്നീട്, കഴിവുള്ള മറ്റു റിസർച്ചർമാരെ അണിനിരത്തി സാൽക്ക് മരുന്നിനായി ഏഴ് വർഷം ഉഴിഞ്ഞുവച്ചു. അങ്ങനെയത് പരീക്ഷിക്കാനായുള്ള സമയമായി. അതായിരുന്നു അമേരിക്ക ചരിത്രത്തിന്റെ ഏറ്റവും വിശാലമായ ഒരു പരിപാടി. 20,000 ഫിസീക്ഷ്യൻമാരും, പബ്ലിക്ക് ഹെൽത്ത് ഓഫീസർമാരും, 64,000 സ്ക്കൂൾ ഉദ്ദ്യോഗസ്ഥന്മാരും, പിന്നെ 220,000 വളണ്ടിയന്മാരും, ഏകദേശം 1,800,000 കുട്ടികളും ആ പരിപാടിയിൽ പങ്കെടുത്തു. 1995 ഏപ്രിൽ 12-നായിരുന്നു മരുന്ന് വിജയിച്ചെന്ന വാർത്ത പുറത്തിറങ്ങുന്നത്. പിന്നീട് സാൽക്കിനെ അത്ഭുത വിദ്യക്കാരൻ എന്ന് എല്ലാവരും ആശംസിച്ചു. ആ ദിവസം രാജ്യമൊട്ടാകെ പൊതു ഒഴിവായിരുന്നു. ലോകം മൊത്തം, പെട്ടെന്നുള്ള മരുന്ന് നൽകൽ നടന്നു. കാനഡ, സ്വീഡൻ, ഡെന്മാർക്ക്, നോർവ്വെ, വെസ്റ്റ് ജെർമനി, നെതർലാന്റ്, സ്വിറ്റ്സർലാന്ഡ്, ബെൽജിയവുമൊക്കേയും സാൽക്ക് വാക്സിൻ ഉപയോഗിക്കാൻ തുടങ്ങി.
അദ്ദേഹത്തിന്റെ കാൽപാദം തനിക്ക് കിട്ടാൻ പോകുന്ന സ്വന്തമായ തുകയോട് യാതൊരു താത്പര്യവും കാണിച്ചില്ല. മറിച്ച് കൂടുതൽ ഫലപ്രദമായ പാർശ്വഫലങ്ങളില്ലാത്ത മരുന്ന് വികസിപ്പിച്ചെടുക്കുന്നതിലായിരുന്നു സാൽക്കിന്റെ ശ്രദ്ധ. ഒരിക്കൽ ഒരാൾ സാൽക്കിനോട് ചോദിച്ചു. താങ്കൾ ഇത് പേറ്റന്ഡ് ചെയ്യുന്നില്ലേ. അപ്പോൾ അദ്ദേഹം പറഞ്ഞത് ഇതിന് പേറ്റന്ഡില്ല. താങ്കൾ സൂര്യനെ പേറ്റന്ഡ് ചെയ്യില്ലല്ലോ.. അതുപോലെ. 1960-ൽ അദ്ദേഹം സാൽക്ക് ഇൻസ്റ്റിറ്റ്യൂട്ട് ഫോർ ബയോളജിക്കൽ സ്റ്റഡീസ് കാലിഫോർണിയയിലെ ലാ ജോല്ലയിൽ സ്ഥാപിച്ചു.ഇന്നത് മെഡിക്കൽ സൈന്റിഫിക്കൽ റിസർച്ച് സെന്ഡറാണ്. അദ്ദേഹം പുസ്തകമെഴുത്ത് വീണ്ടും തുടർന്നു. പിന്നെ റിസർച്ചും.മാൻ അൺഹോൾഡിങ്ങ് (1977) ദി സർവൈവൽ ഓഫ് ദി വിസെസ്റ്റ് (1973) വേൾഡ് പോപ്പുലേഷൻ ആന്ഡ് ഹ്ലൂമൺ വാല്യൂ:എ റിയാലിറ്റി (1981) പിന്നെ അനാട്ടമി ഓഫ് റിയാലിറ്റി:മെർജിങ്ങ് ഓഫ് ഇൻട്രട്യൂഷൻ ആന്ഡ് റീസൺ (1983)ഉം അതിൽ ഉൾപ്പെടും. സാൽക്കിന്റെ അവസാന വർഷങ്ങളിൽ അദ്ദേഹം എച്ച്.ഐ.വി- ക്കെതിരായുള്ള മരുന്നു കണ്ടുപിടിക്കുന്നതിന്റെ തിരക്കിലായിരുന്നു. അദ്ദേഹത്തിന്റെ വ്യക്തിഗത പേപ്പറുകൾ സാൻ ഡിയാഗോവിലെ യൂണിവേർസിറ്റി ഓഫ് കാലിഫോർണിയ ലൈബ്രറിയിൽ സൂക്ഷിച്ച് വച്ചിട്ടുണ്ട്.
വർഗ്ഗം:ഭിഷഗ്വരർ വർഗ്ഗം:1914-ൽ ജനിച്ചവർ വർഗ്ഗം:1995-ൽ മരിച്ചവർ വർഗ്ഗം:അമേരിക്കൻ മാനവികതാവാദികൾ വർഗ്ഗം:അമേരിക്കൻ കണ്ടുപിടിത്തക്കാർ വർഗ്ഗം:പ്രസിഡൻഷ്യൽ മെഡൽ ഓഫ് ഫ്രീഡം റെസിപിയൻറ്
ഡി. അനിൽകുമാർ
മലയാളത്തിലെ പുതുമുഖ കവികളിൽ ശ്രദ്ധേയമായ സാന്നിധ്യമാണ് ഡി.അനിൽകുമാർ. 1993 ൽ തിരുവനന്തപുരം ജില്ലയിലെ തീരദേശ ഗ്രാമമായ വിഴിഞ്ഞത്ത് ജനിച്ചു. ഞാനിന്ന് പാടിത്തുടങ്ങുന്നു, ചങ്കൊണ്ടോ പറക്കൊണ്ടോ, അവിയങ്കോര എന്നീ കവിതാസമാഹാരങ്ങൾ പ്രസിദ്ധീകരിച്ചു. മലയാളത്തിലെ ആദ്യത്തെ കടൽഭാഷ നിഘണ്ടുവായ 'കടപ്പെറപാസ'യുടെ കർത്താവ്. ബഹുസ്വരങ്ങൾ, ഭാഷയുടെ പാഠങ്ങളും ഭാവനയുടെ ആഴങ്ങളും എന്ന  പഠനഗ്രന്ഥങ്ങൾ പ്രസിദ്ധീകരിച്ചു.
കേരളസാഹിത്യ അക്കാദമിയുടെ കനകശ്രീ പുരസ്‌കാരം, മൂലൂർ പുരസ്കാരം, ബിസിവി കവിതാപുരസ്‌കാരം, ആർ.രാമചന്ദ്രൻ കവിതാപുരസ്‌കാരം, പി.പി.ജാനകിക്കുട്ടി കവിതാപുരസ്കാരം, ചെറുകാട് ജന്മശതാബ്ദി കവിതാപുരസ്കാരം, അന്തർകലാലയ വി.മധുസൂദനൻ നായർ എൻഡോവമെന്റ് എന്നീ പുരസ്‌കാരങ്ങൾ നേടി.
2018 ൽ ഡൽഹിയിൽ വച്ചു നടന്ന കേന്ദ്രസാഹിത്യ അക്കാദമിയുടെ ലിറ്ററേച്ചർ ഫെസ്റ്റിവലിൽ മലയാളകവിതയെ പ്രതിനിധീകരിച്ചു. ഡി.അനില്കുമാകുറിന്റെ കവിതകൾ ഇംഗ്ലീഷ്, ബംഗാളി, ഹിന്ദി, തമിഴ് ഭാഷകളിലേക്ക് വിവർത്തനം ചെയ്തിട്ടുണ്ട്.
അമരീന്ദർ സിംഗ്
ഒരു രാഷ്ട്രീയക്കാരനും പഞ്ചാബിന്റെ മുൻ മുഖ്യമന്ത്രിമാരിലൊരാളുമാണ് ക്യാപ്റ്റൻ അമരീന്ദർ സിംഗ് (ജനനം: 11 മാർച്ച് 1942). അണികൾക്കിടയിൽ 'ക്യാപ്റ്റൻ' എന്നറിയപ്പെടുന്ന അമരീന്ദർ സിംഗ് മുൻ കരസേനാ ഉദ്യോഗസ്ഥനും ഇന്ത്യയിലെ തന്നെ ഏറ്റവും ജനകീയനായ കോൺഗ്രസ് നേതാക്കളിൽ ഒരാളുമായിരുന്നു.
സൈനിക ജീവിതം
പട്യാലയിലെ പ്രമുഖ രാജകുടുംബത്തിലെ തലവനായ അമരീന്ദർ നാഷണൽ ഡിഫൻസ് അക്കാദമി യിൽ നിന്നും ഇന്ത്യൻ മിലിറ്ററി അക്കാദമിയിൽ നിന്നും ബിരുദമെടുത്ത ശേഷം 1963 ജൂണിൽ ഇന്ത്യൻ സൈന്യത്തിൽ ചേർന്നു.1965-ന്റ തുടക്കത്തിൽ പട്ടാളത്തിൽ നിന്നും രാജിവെച്ച ഇദ്ദേഹം 1965-ൽ പാകിസ്താനുമായി പൊട്ടിപ്പുറപ്പെട്ട ഇന്തോ-പാക് യുദ്ധത്തിൽ പങ്കെടുക്കാനായി തിരിച്ചുവരുകയും ക്യാപ്റ്റനായി സേവനമനുഷ്ഠിക്കുകയും ചെയ്തു.
രാഷ്ട്രീയ ജീവിതം
1999 മുതൽ 2002 വരെയും 2010 മുതൽ 2013 വരെയും 2016 മുതൽ 2017 വരെയും മൂന്ന് തവണ പഞ്ചാബ് പ്രദേശ് കോൺഗ്രസ് കമ്മിറ്റിയുടെ പ്രസിഡന്റായി സേവനമനുഷ്ഠിച്ചിട്ടുള്ള അമരീന്ദർ 2002 മുതൽ 2007 വരെ പഞ്ചാബ് മുഖ്യമന്ത്രിയായി തിരഞ്ഞെടുക്കപ്പെട്ടിട്ടുണ്ട്. 2014 ലെ തെരഞ്ഞെടുപ്പിൽ 1,02,000 ലധികം വോട്ടിന്റെ മാർജിനിൽ പ്രമുഖ ബിജെപി നേതാവായിരുന്ന അരുൺ ജെയ്റ്റ്ലിയെ പരാജയപ്പെടുത്തി അമൃത്സർ നിന്നുള്ള ലോക്സഭ അംഗമായി. 2017 മാർച്ച്-ൽ വീണ്ടും പഞ്ചാബ് മുഖ്യമന്ത്രി ആയി തിരഞ്ഞെടുക്കപ്പെട്ടു. 18 സെപ്റ്റംബർ 2021-ൽ അദ്ദേഹം പഞ്ചാബ് മുഖ്യമന്ത്രി സ്ഥാനം രാജിവെച്ചു.
അവലംബം
)
സിസിയം ബ്രോമൈഡ്
CsBr എന്ന രാസസൂത്രത്തോടുകൂടിയ, സീസിയം, ബ്രോമിൻ എന്നിവയുടെ അയോണിക് സംയുക്തമാണ് സിസിയം ബ്രോമൈഡ്. 636 °C ദ്രവണാങ്കമുള്ള വെളുത്തതോ സുതാര്യമോ ആയ ഖരമാണിത്. വെള്ളത്തിൽ നന്നായി ലയിക്കുന്നു.
സിന്തസിസ്
ഇനിപ്പറയുന്ന പ്രതികരണങ്ങളിലൂടെ സീസിയം ബ്രോമൈഡ് തയ്യാറാക്കാം:
മറ്റ് ഹാലോജനുകളുമായുള്ള സീസിയത്തിന്റെ ഊർജ്ജസ്വലമായ പ്രതികരണത്തിലൂടെ നേരിട്ട് ഉൽപ്പാദിപ്പിക്കാം. അതിന്റെ ഉയർന്ന വില കാരണം, ഈ മാർഗ്ഗത്തിലൂടെ തയ്യാറാക്കുന്നില്ല.
ഉപയോഗങ്ങൾ
വൈഡ്-ബാൻഡ് സ്പെക്ട്രോഫോട്ടോമീറ്ററുകളിൽ ബീംസ്‌പ്ലിറ്റർ ഘടകമായി സിസിയം ബ്രോമൈഡ് ഒപ്റ്റിക്‌സിൽ ഉപയോഗിക്കുന്നു.
പെരിയപുരാണം
12-ആം ശതകത്തിൽ തമിഴിൽ രചിക്കപ്പെട്ട ഒരു കാവ്യമാണ് പെരിയപുരാണം. ശിവഭക്തനായ കവി ചേക്കിഴാർ  ആണ് ഇത് രചിച്ചിട്ടുള്ളത്. അറുപത്തിമൂവരുടെ ജീവചരിത്രമാണ്, ശിവഭക്തിപ്രധാനമായ ഈ ഗ്രന്ഥത്തിലെ വിഷയം. ഭക്തന്മാരെ കുറിച്ചുള്ള പുരാണം എന്ന അർത്ഥത്തിൽ ഇത് തിരുതൊണ്ടർ പുരാണം എന്നും കൂടാതെ ഭക്തർ പുരാണം എന്നും അറിയപ്പെടുന്നു.
ശൈവ മതാനുയായികൾക്ക് മാർഗ്ഗ ദർശ്ശികളായി 63 നായനാർമാരുണ്ടെന്നും, അവർ സ്തോത്രങ്ങൾ നിർമ്മിച്ചു പാടിയിടുള്ള ക്ഷേത്രങ്ങളെ പാടൽ പെറ്റ ക്ഷേത്രങ്ങൾ എന്നും വിശേഷിപ്പിയ്ക്കുന്നു. ഈ നായനാർമാരുടെ ചരിതങ്ങളാണ് പെരിയപുരാണത്തിൽ വിവരിയ്ക്കുന്നത്. പിൽക്കാലത്ത് പെരിയപുരാണം ആസ്പദമാക്കി നാടക കീർത്തനങ്ങൾ എഴുതുകയും അവതരിപ്പിക്കപ്പെടുകയും ചെയ്തിട്ടുണ്ട്.
അവലംബം
വർഗ്ഗം:തമിഴ് ഗ്രന്ഥങ്ങൾ വർഗ്ഗം:സംഘം കൃതികൾ
മാസായി മാര
മസായി മാര ദേശീയ റിസർവ്വ്, കെനിയയിലെ നാരക് കൗണ്ടി യിലുള്ള ഒരു വലിയ ഗെയിം റിസേർവാണ്. ടാൻസാനിയയിലെ മാരാ പ്രവിശ്യയിലെ സെരെൻഗീറ്റി ദേശീയോദ്യാനം ഇതിനോടു ചേർന്ന് കിടക്കുന്നു. ഈ പ്രദേശത്ത് വസിച്ചിരുന്ന മസായ് ജനതയുടെ ബഹുമാനാർത്ഥമാണ് ദേശീയോദ്യാനത്തിന് ഈ പേരു നൽകിയത്.
ബാഹ്യ ലിങ്കുകൾ
വർഗ്ഗം:കെനിയയിലെ സംരക്ഷിത മേഖലകൾ
സോണിക് അഡ്വാൻസ് 2
2002 ഡിംപ്സ് വികസിപ്പിച്ചെടുത്ത ഒരു സൈഡ് സ്ക്രോളിങ്ങ് പ്രതല വീഡിയോ ഗെയിമാണ് സോണിക് അഡ്വാൻസ് 2. സർവീസ് ഗെയിംസ് (സെഗ), ടി.എച്ച്.ക്യൂ (ടോയ് ഹെഡ്ക്വാർട്ടേഴ്സ്), ഇൻഫോഗ്രെയിംസ് എന്നിവരാണ് ഈ ഗെയിം വിവിധ രാജ്യങ്ങളിലായി പുറത്തിറക്കിയത്. സോണിക് ഹെഡ്ജ്ഹോഗ് വീഡിയോ ഗെയിം പരമ്പരയുടെ ഭാഗമായി പുറത്തിറങ്ങിയ സോണിക് അഡ്വാൻസ് 2, സോണിക് അഡ്വാൻസിന്റെ രണ്ടാം പതിപ്പാണ്. സോണിക് ദ ഹെഡ്ജ്ഹോഗ് എന്ന പ്രധാന കഥാപാത്രത്തെ നിയന്തിച്ച് കൂട്ടുകാരെ രക്ഷിക്കുകയും മാന്ത്രിക ശക്തിയുള്ള 7 മരതകക്കല്ലുകൾ ഡോക്ടർ എഗ്ഗ്മാൻ എന്ന കഥാപാത്രത്തിൽനിന്നും തിരിച്ചെടുക്കുകയും ചെയ്യുന്നതാണ് ഈ കളി. പല തരത്തിലുള്ള ഘട്ടങ്ങളുള്ള ഈ കളിയിൽ ഒരോ ഘട്ടവും പൂർത്തിയാകുമ്പോൾ ഡോക്ടോർ എഗ്ഗ്മാനുമായി ബോസ് ബാറ്റിൽ എന്ന യുദ്ധത്തിൽ ഏർപ്പെടുന്നു.
2002 ഫെബ്രുവരിയിൽ ആരംഭിച്ച സോണിക് അഡ്വാൻസ് 2ന്റെ നിർമ്മാണം എട്ട് മാസങ്ങളോളം നീണ്ടുനിന്നു. ആദ്യ പതിപ്പിനുപയോഗിച്ച ഗെയിം എഞ്ചിന്റെ പുതുക്കിയ പതിപ്പാണ് ഈ ഗെയിം പ്രോഗ്രാം ചെയ്യാനായി ഉപയോഗിച്ചത്. സോണിക് അഡ്വാൻസ്എന്ന ആദ്യം പുറത്തിറങ്ങിയ ഗെയിമിനേക്കാൾ കൂടുതൽ വേഗതയും മികച്ചതുമാക്കുക എന്നതായിരുന്നു നിർമ്മാതാക്കളുടെ ലക്ഷ്യം. പുറത്തിറങ്ങിയ ശേഷം മികച്ച പ്രതികരണങ്ങളാണ് സോണി അഡ്വാൻസ് 2ന് ലഭിച്ചത്. മുൻപ് പുറത്തിറങ്ങിയിട്ടുള്ള ഗെയിമുകളെ അപേക്ഷിച്ച് സോണിക് അഡ്വാൻസ് 2നുണ്ടായിരുന്ന മെച്ചപ്പെടുത്തലുകൾ ശ്രദ്ധിക്കപ്പെട്ടിരുന്നു. സോണിക് അഡ്വാൻസ് പരമ്പരയിലെ മൂന്നാമത്തെ ഗെയിമായ സോണി അഡ്വാൻസ് 3 2004ൽ പുറത്തിറങ്ങി. 2016 ഫെബ്രുവരിയിൽ നടന്ന Wii U കമ്പനിയുടെ വിർച്വൽ കൺസോളിൽ പുന-പ്രസിദ്ധീകരിക്കുകയുണ്ടായി.
കളിക്കുന്ന രീതി
ആദ്യ പതിപ്പായ സോണിക് അഡ്വാൻസിന് സമാനമായ ഒരു സൈഡ്-സ്ക്രോളിങ്ങ് പ്രതല ആക്ഷൻ ഗെയിമാണ് സോണിക് അഡ്വാൻസ് 2. ഗെയിം കളിക്കുന്ന വ്യക്തി സോണിക് ദ ഹെഡ്ജ്ഹോഗ് എന്ന കേന്ദ്ര കഥാപാത്രത്തെ നിയന്ത്രിക്കുന്നു. ഡോക്ടർ എഗ്ഗ്മാനെ ബോസ് ബാറ്റിലിൽ യുദ്ധം ചെയ്ത് പരാജയപ്പെടുത്തിയാൽ ക്രീം ദ റാബിറ്റും സഹായി ചീസും, ടെയിൽസ്, ക്നക്കിൾസ് ദ എക്കിഡ്ന തുടങ്ങിയ മൂന്ന് കഥാപാത്രങ്ങളെ കൂടി കളിക്കുന്നയാൾക്ക് അൺലോക്ക് ചെയ്യാൻ സാധിക്കും. ഈ ഓരോ കഥാപാത്രത്തെയും ഉപയോഗിച്ച് കളി പൂർത്തിയാക്കിയാൽ എമി റോസ് എന്ന അഞ്ചാമത്തെ കഥാപാത്രത്തെക്കൂടി അൺലോക്ക് ചെയ്യാൻ സാധിക്കും. ഓരോ കഥാപാത്രത്തിനും അതിന്റേതായ നീക്കങ്ങളും ശക്തികളും നിശ്ചയിച്ചിട്ടുണ്ട്. സോണിക്കിന് ചെറിയ സമയത്തേക്ക് സംരക്ഷണ കവചമായി പ്രവർത്തിക്കുന്നതിനും, ക്രീമിനും ടെയിൽസിനും പറക്കുന്നതിനും, ക്നക്കിൾസിന് തൂക്കിനിൽക്കുന്നതിനും, എമിയ്ക്ക് ചുറ്റിക ഉപയോഗിച്ച് എതിരാളികളെ നശിപ്പിക്കുന്നതിനുമുള്ള പ്രത്യേക കഴിവുകളുണ്ട്.
വിവിധ ഘട്ടങ്ങൾ (ലെവലുകൾ) പൂർത്തിയാക്കിയാണ് സോണിക് പരമ്പരയിലെ ഗെയിമുകൾ കളിക്കേണ്ടത്. ഈ കളിയിലെ ഘട്ടങ്ങളെ ഏഴ് സോണുകളായി (മേഖലകൾ) തരം തിരിച്ചിരിക്കുന്നു. ഓരോ സോണിലും രണ്ട് സാധാരണ ഗെയിമും ലോകത്തെ ഡോക്ടർ എഗ്ഗ്മാനിൽ നിന്നും സംരക്ഷിക്കാനുള്ള ബോസ് ബാറ്റിലും ഉണ്ടായിരിക്കും. ശക്തിയുടെ സൂചകമായി കളിക്കാരന് മോതിരങ്ങൾ ശേഖരിക്കാൻ സാധിക്കും. ഒരു എതിരാളിയാൽ കളിക്കുന്ന വ്യക്തി ആക്രമിക്കപ്പെടുമ്പോൾ എതിരാളിയുടെ മോതിരം എല്ലാ ഭാഗത്തേക്കും പോകും. പ്രത്യേക ശക്തിയുള്ള മരതകക്കല്ലുകൾ ശേഖരിച്ചു കഴിയുമ്പോൾ പ്രത്യേക സ്റ്റേജുകൾ കളിക്കാനുള്ള 7 പ്രത്യേക തരത്തിലുള്ള മോതിരങ്ങളും കളിക്കാരന് ലഭിക്കും. ത്രിമാന രൂപത്തിലായിരിക്കും പ്രത്യേക സ്റ്റേജുകൾ കാണപ്പെടുക. സോണിക്കിനോടൊപ്പം എല്ലാ ഘട്ടങ്ങളിലും വിജയിക്കുകയും ഏഴ് മരതകക്കല്ലുകൾ കണ്ടെത്തുകയും ചെയ്തു കഴിഞ്ഞാൽ കളിക്കാരന്റെ അവസാന ഗെയിം അൺലോക്ക് ചെയ്യപ്പെടും.
മറ്റ് കഥാപാത്രങ്ങളോടൊപ്പം എല്ലാ മരതകക്കല്ലുകളും നേടിക്കഴിഞ്ഞാൽ ശബ്ദ ടെസ്റ്റ് സൗകര്യവും ബോസ് ടൈം-അറ്റാക്കും ടൈനി ഗാർഡനും തുറക്കപ്പെടും. ഈ ഗാർഡനിൽ മോതിരങ്ങൾ ഉപയോഗിച്ച് ചീസിനുള്ള കളിപ്പാട്ടങ്ങൾ വാങ്ങാനും സാധിക്കും. മറ്റ് ചെറിയ ഗെയിമുകളും ഗാർഡനിൽ കളിക്കാൻ സാധിക്കും. ടൈം അറ്റാക്ക്, മൾട്ടി പ്ലെയർ (ഒന്നിലധികം കളിക്കാർക്ക് കളിക്കാനുള്ള സൗകര്യം) തുടങ്ങിയവും ഈ ഘട്ടത്തിൽ കളിക്കാൻ സാധിക്കും.
കഥയുടെ ആരംഭം
പുൽപ്രദേശത്തിലൂടെ യാത്ര ചെയ്യവേ, ക്രീമിനെയും സഹായി ചീസിനെയും ഡോക്ടർ എഗ്ഗ്മാൻ തട്ടിക്കൊണ്ടുപോകുന്നത് സോണിക് കാണാനിടയാകുന്നു. അവരെ രക്ഷച്ചതിനുശേഷം, ഡോക്ടർ എഗ്ഗ്മാൻ ലോകത്തിന്റെ അധിപതിയാകാൻ സഹായകമായ മരതകക്കല്ലുകൾ നേടിയെടുക്കുന്നതിനായി മൃഗങ്ങളെ തട്ടിക്കൊണ്ടുപോവുകയാണെന്ന് സോണിക് മനസ്സിലാക്കുന്നു. തുടർന്ന് മറ്റ് രണ്ട് സുഹൃത്തുക്കളായ ടെയിൽസിനെയും ക്നക്കിൾസിനെയും രക്ഷിക്കുന്നു. എല്ലാ മരതകക്കല്ലുകളും കളിക്കാരൻ കണ്ടെത്തിയോ എന്നതിനെ അടിസ്ഥാനമാക്കി രണ്ട് തരത്തിലുള്ള അവസാനമാണ് കളിയ്ക്കുള്ളത്. കളിക്കാരൻ മരതകക്കല്ലുകൾ നേടിയാൽ അവ ഉപയോഗിച്ച് സോണിക്, സൂപ്പർ സോണിക്കായി മാറുകയും എഗ്ഗ്മാനുമായി ബഹിരാകാശത്തുവച്ച് യുദ്ധത്തിലേർപ്പെട്ട് വിജയിക്കുകയും ചെയ്യുന്നു. എന്നാൽ കളിക്കാരൻ മരതകക്കല്ലുകൾ നേടിയില്ലെങ്കിൽ എഗ്ഗ്മാൻ രക്ഷപെടുന്നു.
നിർമ്മാണവും റിലീസും
ജാപ്പനീസ് വീഡിയോ ഗെയിം നിർമ്മാണ കമ്പനിയായ സോണിക് ടീമുമായി സഹകരിച്ച് വീഡിയോ ഗെയിം സ്റ്റുഡിയോയായ ഡിംപ്സ് ആണ് സോണിക് അഡ്വാൻസ് 2 നിർമ്മിച്ചത്. ആദ്യ പതിപ്പായ സോണിക് അഡ്വാൻസിന്റെ നിർമ്മാണം പൂർത്തിയാക്കിയ ശേഷം 2002 ഫെബ്രുവരിയിലാണ് രണ്ടാം പതിപ്പിന്റെ നിർമ്മാണം ആരംഭിച്ചത്. എട്ടു മാസത്തോളം നീണ്ടുനിന്ന നിർമ്മാണ പ്രവർത്തനത്തിൽ സോണിക് അഡ്വാൻസ് എഞ്ചിന്റെ പരിഷ്കരിച്ച രൂപമുപയോഗിച്ചാണ് സോണിക് അഡ്വാൻസ് 2 പ്രോഗ്രാം ചെയ്തത്. ഗെയിം കൂടുതൽ മെച്ചപ്പെടുത്താനായി ഗ്രാഫിക്കൽ ഉള്ളടക്കങ്ങളെ കൂടുതൽ പരിഷ്കരിക്കുകയുണ്ടായി. തുടക്കക്കാരായ കളിക്കാർക്ക് അനായാസം കളിക്കുന്നതിനായി 2003ൽ പുറത്തിറങ്ങിയ സോണിക് ഹീറോസ് എന്ന ഗെയിമിനുവേണ്ടി നിർമ്മിച്ച ക്രീം ദ റാബിറ്റ് എന്ന കഥാപാത്രത്തെയും ഉൾപ്പെടുത്തുകയുണ്ടായി.
യൂതാക മിനോബെ, തത്‌സുയുകി മെയ്ഡ, തെരുഹിക നകാഗവ എന്നിവർ ചേർന്നാണ് ഗെയിമിന്റെ സംഗീതം രചിച്ചത്. 2002 ജൂലൈ 1ന് സെഗ സോണിക് അഡ്വാൻസ് 2 ഗെയിം ഔദ്യോഗികമായി പ്രഖ്യാപിച്ചു. 2002 സെപ്റ്റംബറിൽ നടന്ന ടോക്കിയോ ഗെയിം ഷോയിൽ പ്രദർശിപ്പിക്കുകയും ചെയ്തിരുന്നു. 2002 ഡിസംബർ 19ന് ഗെയിം ജപ്പാനിൽ റിലീസ് ചെയ്തു. തുടർന്ന് 2003 മാർച്ച് 9ന് വടക്കേ അമേരിക്കൻ രാജ്യങ്ങളിലും 2003 മാർച്ച് 21ന് യൂറോപ്പ്യൻ രാജ്യങ്ങളിലും പുറത്തിറക്കുകയുണ്ടായി. ജപ്പാനിൽ സർവീസ് ഗെയിംസ് (സെഗ), വടക്കേ അമേരിക്കയിൽ ടി.എച്ച്.ക്യു, യൂറോപ്പിൽ ഇൻഫോഗ്രെയിംസ് എന്നിവരാണ് പ്രസിദ്ധീകരിച്ചത്. 2016 ഫെബ്രുവരി 24ന് ജപ്പാനിൽ നടന്ന Wii U കമ്പനിയുടെ വിർച്വൽ കൺസോളിൽ ഗെയിം പുനഃപ്രസിദ്ധീകരിച്ചിരുന്നു.
പ്രതികരണങ്ങൾ
മെറ്റാക്രിട്ടിക് എന്ന നിരൂപണ സംഗ്രഹകരുടെ വെബ്‌സൈറ്റിൽ സോണിക് അഡ്വാൻസ് 2ന് അനുകൂലമായ പ്രതികരണങ്ങളാണ് ലഭിച്ചത്. ജപ്പാനിൽ 175,000 കോപ്പികളും അമേരിക്കയിൽ 740,000 കോപ്പികളും ബ്രിട്ടനിൽ 100,000 കോപ്പികളും വിറ്റഴിക്കപ്പെടുകയുണ്ടായി.
ഗെയിമിന്റെ ഗ്രാഫിക്കൽ ഉള്ളടക്കവും അവതരണവും വളരെ ശ്രദ്ധിക്കപ്പെട്ടു. ഗെയിം നിരൂപകരായ ഗെയിംസ്പോട്ട് മുൻ പതിപ്പിൽ നിന്നും ഗ്രാഫിക്സ് വളരെ മെച്ചപ്പെട്ടിട്ടുണ്ടെന്ന് അഭിപ്രായപ്പെടുകയുണ്ടായി. പരിഷ്കരിച്ച കഥാപാത്രങ്ങളുടെ അനിമേഷനും മികച്ചതായിരുന്നുവെന്ന് ഗെയിംസ്പോട്ട് അഭിപ്രായപ്പെട്ടു. കൂടുതൽ തെളിച്ചമുള്ള ദൃശ്യങ്ങൾ മുൻ പതിപ്പിൽ നിന്ന് സോണിക് അഡ്വാൻസ് 2നെ വ്യത്യസ്തമാക്കുന്നുവെന്ന് ഐ.ജി.എൻ പറയുകയുണ്ടായി. പെപ്പി എന്ന സംഗീതഭാഗത്തെയും ഐ.ജി.എൻ പ്രശംസിച്ചു. ഇതിന് സമാനമായ പ്രതികരണമാണ് ഓൾഗെയിമും പങ്കുവച്ചത്. നിൻടെൻഡോ ഗെയിമിന്റെ സംഗീതത്തെ അഭിനനന്ദിക്കുകയും ആദ്യ പതിപ്പിൽ നിന്ന് പുനരുപയോഗിച്ച ദൃശ്യങ്ങളെ വിമർശിക്കുകയും ചെയ്തു. മുൻ ഗെയിമുകളെ അപേക്ഷിച്ച് സോണിക് അഡ്വാൻസ് 2നുണ്ടായിരുന്ന റീപ്ലേ വാല്യു ശ്രദ്ധിക്കപ്പെട്ടു.
സോണിക് അഡ്വാൻസ് പരമ്പര
സോണിക് അഡ്വാൻസ് 2ൽ അവതരിപ്പിക്കപ്പെട്ട ക്രീം ദ റാബിറ്റ് എന്ന കഥാപാത്രം തുടർന്ന് പുറത്തിറങ്ങിയ സോണിക് ഗെയിംസിലും ഉൾപ്പെട്ടിരുന്നു. സോണിക് അഡ്വാൻസ് 2ന്റെ തുടർച്ചയായ സോണിക് അഡ്വാൻസ് 3 2004ൽ റിലീസ് ചെയ്യപ്പെട്ടു. സോണിക് അഡ്വാൻസ് ത്രയത്തിലെ അവസാന പതിപ്പായിരുന്നു ഇത്.
പുറം കണ്ണികൾ
വർഗ്ഗം:വീഡിയോ ഗെയിമുകൾ
വ്‌ളാദിമിർ സുത്യയെവ്
പഴയ സോവിയറ്റ് യൂണിയനിലെ (റഷ്യ)യിലെ അനിമേറ്റഡ് കാർട്ടൂൺ വ്യവസായത്തിന്റെ സ്ഥാപകനായിരുന്നു വ്‌ളാദിമിർ ഗ്രഗൊറേവിച്ച് സുത്യയെവ് എന്ന വി. സുത്യയെവ് (5 ജൂലൈ 1903— 10 മാർച്ച് 1993). എഴുത്തുകാരനും ചിത്രകാരനുമായിരുന്ന അദ്ദേഹത്തിന്റെ ബാല സാഹിത്യ കൃതികൾ, അനേകം ഭാഷകളിലേക്ക് വിവർത്തനം ചെയ്യപ്പെട്ടിട്ടുണ്ട്. 2003 ജൂലായ് 5 ന് അദ്ദേഹത്തിന്റെ ജന്മശതാബ്ദി റഷ്യയിൽ ആഘോഷിച്ചു.
ജീവിതരേഖ
1928-ൽ ഇൻസ്റ്റിറ്റിയൂട്ട് ഓഫ് സിനിമാറ്റോഗ്രഫിയിൽനിന്നു ബിരുദം നേടിയ സുത്യയെവ് വിദ്യാർത്ഥിയായിരുന്നപ്പോൾത്തന്നെ 'ചൈന ഓൺ ഫയർ' എന്ന റഷ്യയിലെ ആദ്യ ആനിമേഷൻ ചിത്രമുണ്ടാക്കി. കാർട്ടൂൺ ചിത്രങ്ങളിൽ നിന്നാണ് അദ്ദേഹം കുട്ടികൾക്കുള്ള പുസ്തകങ്ങളിലേക്കു തിരിഞ്ഞത്.
കൃതികൾ
ലഘുചിത്രം|വ്‌ളാദിമിർ സുത്യയെവ് പുസ്തകത്തിനായി വരച്ച ചിത്രം
പുറം കണ്ണികൾ
വർഗ്ഗം:1903-ൽ ജനിച്ചവർ വർഗ്ഗം:ജൂലൈ 5-ന് ജനിച്ചവർ വർഗ്ഗം:1993-ൽ മരിച്ചവർ വർഗ്ഗം:മാർച്ച് 10-ന് മരിച്ചവർ വർഗ്ഗം:റഷ്യൻ കഥാകൃത്തുക്കൾ വർഗ്ഗം:ബാലസാഹിത്യകാരന്മാർ
മാൻഡമസ് റിട്ട്
ഇന്ത്യൻ ഭരണഘടനയിൽ പ്രതിപാദിച്ചിരിക്കുന്ന റിട്ടുകളിൽ ഒന്നാണ് മാൻഡമസ് റിട്ട്. മാൻഡമസ് എന്ന പദത്തിന്റെ അർത്ഥം 'കല്പന' എന്നാണ്. പൊതു സ്വഭാവമുള്ള കൃത്യനിർവ്വഹണത്തിൽ ഏർപ്പെട്ടിട്ടുള്ളവർ നിയമപരമായി നിർവ്വഹിക്കേണ്ട ഒരു കടമ നിറവേറ്റുന്നതിൽ വീഴ്ച വരുത്തിയാൽ, തങ്ങളുടെ കർത്തവ്യം നിയമാനുസരണം നിർവ്വഹിക്കണമെന്ന് അജ്ഞാപിച്ചുകൊണ്ട് കോടതിക്ക് മാൻഡമസ് റിട്ട് പുറപ്പെടുവിക്കാൻ കഴിയും .എന്നാൽ തനിക്ക് നിഷേധിക്കപ്പെട്ട നിയമപരമായ അവകാശം മറ്റുതരത്തിൽ നടപ്പിലാക്കിക്കിട്ടുന്നതിനു വേറെ വഴിയില്ല എന്നു ഹരജിക്കാരൻ ബഹു: കോടതിയെ ബോധ്യപ്പെടുത്തണം. സർക്കാരുകൾക്കെതിരെയും ഈ റിട്ട് ഉപയോഗിക്കാൻ കഴിയും. സുപ്രീം കോടതിക്കും ഹൈക്കോടതികൾക്കും മാത്രമാണ് ഇന്ത്യയിൽ ഈ റിട്ട് പുറപ്പെടുവിക്കാനുള്ള അവകാശമുള്ളത്.
അവലംബം
വർഗ്ഗം:നീതിന്യായം
ഹൂപ്പർ ബേ, അലാസ്ക
ലഘുചിത്രം|Hooper Bay youth, 1930 ഹൂപ്പർ ബേ അല്ലെങ്കിൽ നപര്യാർമ്യൂട്ട് എന്ന സ്ഥലം കുസിൽവാക്ക് സെൻസസ് ഏരിയായിലുൾപ്പെട്ട അലാസ്ക സംസ്ഥാനത്തെ ഒരു പട്ടണമാണ്. രണ്ടായിരാമാണ്ടിലെ കണക്കുകൾ പ്രകാരം 1,014 ആയിരുന്ന ഇവിടുത്തെ ജനസംഖ്യ 2010 ലെ സെൻസസ് കണക്കുകൾ പ്രകാരം 1,093 ആയി വർദ്ധിച്ചിരുന്നു. 2006 ഓഗസ്റ്റ് 3 ന്, നഗരത്തിലെ മുപ്പത്തിയഞ്ച് ഘടനകൾ, പന്ത്രണ്ട് വീടുകൾ, പ്രാഥമിക വിദ്യാലയം, മിഡിൽ സ്കൂൾ, ഹൈസ്കൂൾ, അധ്യാപക ഭവന സമുച്ചയം, സ്റ്റോറുകൾ, ഓഫീസുകൾ, സ്റ്റോറേജ് ഷെൽട്ടറുകൾ എന്നിവയുൾപ്പെടെ ഏകദേശം പതിനഞ്ച് ഏക്കർ പ്രദേശം ഒരു വലിയ അഗ്നിബാധയില് നശിക്കുകയും 70 പേർ ഭവനരഹിതരാകുകയു ചെയ്തു.
അവലംബം
വർഗ്ഗം:അലാസ്കയിലെ പട്ടണങ്ങൾ
പൗരസ്ത്യ കാതോലിക്കയും മലങ്കര മെത്രാപ്പോലീത്തയും
മലങ്കര ഓർത്തഡോക്സ് സുറിയാനി സഭ അഥവാ ഇന്ത്യൻ ഓർത്തഡോക്സ് സഭയുടെ മേലധ്യക്ഷൻ പൗരസ്ത്യ കാതോലിക്കായും മലങ്കര മെത്രാപ്പോലീത്തയും എന്ന സ്ഥാനികനാമം ഉപയോഗിക്കുന്നു. നിലവിലെ പൗരസ്ത്യ കാതോലിക്കായും മലങ്കര മെത്രാപ്പോലീത്തയും ബസേലിയോസ്‌ മാർത്തോമാ മാത്യൂസ് തൃതീയൻ ആണ്.
ചരിത്രം
ക്രിസ്തുവർഷം 424ൽ സസ്സാനിദ് സാമ്രാജ്യത്തിലെ കിഴക്കിന്റെ സഭയിൽ രൂപപ്പെട്ട പദവിയാണ് പൗരസ്ത്യ കാതോലിക്കോസ്. ഇതിന് ബദലായി 628ൽ സുറിയാനി ഓർത്തഡോക്സ് സഭ സസ്സാനിദ് സാമ്രാജ്യത്തിലെ ടിക്രിത് കേന്ദ്രീകരിച്ച് സ്ഥാപിച്ച കിഴക്കിന്റെ മാഫ്രിയാനേറ്റും ഈ ശീർഷകം ഉപയോഗപ്പെടുത്തിയിട്ടുണ്ട്.
1653 മുതൽ നസ്രാണികളിലെ പുത്തങ്കൂർ വിഭാഗത്തിന്റെ തലവന്മാരും അതിൽ നിന്ന് ഉരുത്തിരിഞ്ഞ വിവിധ സഭകളുടെ അധ്യക്ഷന്മാരും അറിയപ്പെടുന്നത് മലങ്കര മെത്രാപ്പോലീത്ത എന്ന പദവിപ്പേരിലാണ്.
1909ൽ അന്ത്യോഖ്യാ സുറിയാനി ഓർത്തഡോക്സ് പാത്രിയർക്കീസ് ഇഗ്നാത്തിയോസ് അബ്ദ്-അള്ളാഹ് രണ്ടാമൻ വട്ടശ്ശേരിൽ ദിവന്നാസിയോസ് ഗീവർഗീസിനെ മലങ്കര മെത്രാപ്പോലീത്തയായി വാഴിച്ചു. എന്നാൽ പിന്നീട് പാത്രിയർക്കീസുമായി ഭിന്നതയിലായ മലങ്കര മെത്രാപ്പോലീത്ത പാത്രിയർക്കീസിൽ നിന്ന് സ്വാതന്ത്ര്യം പ്രഖ്യാപിച്ചു. പാത്രിയർക്കീസ് അദ്ദേഹത്തെ മുടക്കുകയും പകരം പുതിയ മലങ്കര മെത്രാപ്പോലീത്തയെ നിയമിക്കുകയും ചെയ്തു.
ഇതിനിടെ സ്ഥാനഭൃഷ്ടമാക്കപ്പെട്ട മുൻ പാത്രിയർക്കീസ് ഇഗ്നാത്തിയോസ് അബ്ദ്-മിശിഹോ രണ്ടാമൻ 1912ൽ ദിവന്നാസിയോസിന്റെ ക്ഷണം സ്വീകരിച്ച് കേരളത്തിൽ വന്നു. അദ്ദേഹം നിരണത്തു വെച്ച് കിഴക്കിന്റെ മഫ്രിയാനേറ്റ് ഇന്ത്യയിലേക്ക് മാറ്റി സ്ഥാപിച്ചതായി പ്രഖ്യാപിക്കുകയും മുറിമറ്റത്തിൽ പൗലോസ് ഇവാനിയോസ് എന്ന മെത്രാപ്പോലീത്തയെ ബസേലിയോസ് പൗലോസ് എന്ന പേരിൽ വാഴിക്കുകയും ചെയ്തു. അതോടെ മലങ്കര മെത്രാപ്പോലീത്തയെ അനുഗമിച്ചവർ മലങ്കര ഓർത്തഡോക്സ് സുറിയാനി (ഓർത്തഡോക്സ്/മെത്രാൻ കക്ഷി) സഭ എന്നും പാത്രിയർക്കീസ് ബാവയെയും അദ്ദേഹം നിയമിച്ച പുതിയ മലങ്കര മെത്രാപ്പോലീത്തയെയും അനുഗമിച്ചവർ മലങ്കര സുറിയാനി ഓർത്തഡോക്സ് (യാക്കോബായ/ബാവാ കക്ഷി) സഭ എന്നും രണ്ടായി പിളർന്നു.
1934വരെ പൗരസ്ത്യ കാതോലിക്കാ, മലങ്കര മെത്രാപ്പോലീത്ത എന്നീ പദവികൾ വ്യത്യസ്ത വ്യക്തികൾ വഹിച്ചുവന്നു. 1934ൽ നടന്ന മലങ്കര ഓർത്തഡോക്സ് സുറിയാനി സഭയുടെ മലങ്കര സുറിയാനി ക്രിസ്ത്യാനി അസോസിയേഷനിൽ പുതിയ ഭരണഘടന സഭയ്ക്ക് നിലവിൽ വന്നു. അതിലെ വ്യവസ്ഥകൾ അനുസരിച്ച് ഈ രണ്ട് പദവികളും ഒരേ വ്യക്തിതന്നെ വഹിക്കേണ്ടത് നിർബന്ധമായി. ഇത്തരത്തിൽ പൗരസ്ത്യ കാതോലിക്കാ, മലങ്കര മെത്രാപ്പോലീത്ത എന്നീ പദവികൾ ആദ്യമായി ഒരുമിച്ച് വഹിച്ചത് ബസേലിയോസ് ഗീവർഗീസ് ദ്വിതീയനാണ്. ഒരേ വ്യക്തി തന്നെ ഇരു സ്ഥാനങ്ങളും വഹിക്കുന്നതാണ് മലങ്കര ഓർത്തഡോക്സ് സഭയുടെ ഇപ്പോഴത്തെ പതിവെങ്കിലും കാതോലിക്കായുടെയും മലങ്കര മെത്രാപ്പോലീത്തയുടെയും ഉത്തരവാദിത്വങ്ങൾ സഭാഭരണഘടനയിൽ വെവ്വേറെയായി നിർവഹിച്ചിട്ടുണ്ട്. കാതോലിക്കമാർ ഉണ്ടായിരുന്നപ്പോളും 1935-വരെ വട്ടശ്ശേരിൽ ഗീവർഗീസ് മാർ ദീവന്നാസ്യോസ് തന്നെ മലങ്കര മെത്രാപ്പോലീത്ത സ്ഥാനം വഹിച്ചിരുന്നു.
അധികാരങ്ങൾ
മലങ്കര ഓർത്തഡോക്സ് സഭയുടെ മുഖ്യ മേലദ്ധ്യക്ഷനെ പൗരസ്ത്യ കാതോലിക്കായെന്നും മലങ്കര മെത്രാപ്പോലീത്തയെന്നും വിളിക്കുന്നു: പ്രത്യേക ഉത്തരവാദിത്തങ്ങളുള്ള രണ്ട് സ്ഥാനമാനങ്ങളാണ് അവ, എന്നാൽ  സഭയുടെ  1934-ൽ ഭരണഘടന അനുസൃതമായി ഇപ്പോൾ ഒരേ വ്യക്തി തന്നെ ഈ രണ്ടു സ്ഥാനം വഹിക്കുന്നു.
പൗരസ്ത്യ കാതോലിക്കാ എന്ന നിലയിൽ, അദ്ദേഹം മലങ്കര ഓർത്തഡോക്സ് സഭയുടെ മെത്രാന്മാരെ അവരോധിക്കുന്നു, സുന്നഹദോസിന്റെ അദ്ധ്യക്ഷത വഹിക്കുന്നു, തീരുമാനങ്ങൾ പ്രഖ്യാപിക്കുകയും നടപ്പിലാക്കുകയും ചെയ്യുന്നു, സുന്നഹദോസിനെ പ്രതിനിധീകരിച്ച് ഭരണം നടത്തുകയും പരിശുദ്ധ മൂറോൻ (തൈലം) വാഴ്ത്തുകയും ചെയ്യുന്നു.
മലങ്കര മെത്രാപ്പോലീത്ത എന്ന നിലയിൽ അദ്ദേഹം മലങ്കര സഭയുടെ തലവനും മലങ്കര സുറിയാനി ക്രിസ്ത്യാനി അസോസിയേഷന്റെ പ്രസിഡന്റും മാനേജിംഗ് കമ്മിറ്റിയദ്ധ്യക്ഷനുമാണ്. ഇന്ത്യൻ ഓർത്തഡോക്സ് സഭയുടെ താൽക്കാലികവും സഭാപരവും ആത്മീയവുമായ ഭരണം സംബന്ധിച്ച പ്രധാന അധികാരപരിധി 1934-ൽ അംഗീകരിച്ച സഭാ ഭരണഘടനയുടെ വ്യവസ്ഥകൾക്ക് വിധേയമായി മലങ്കര മെത്രാപ്പോലീത്തയിൽ മാത്രം നിക്ഷിപ്തമാണ്.
മലങ്കര മെത്രാപ്പോലീത്ത
200px|thumb|[[ബസേലിയോസ്‌ മാർത്തോമാ മാത്യൂസ് തൃതീയൻ മലങ്കര മെത്രാപ്പോലീത്തയുടെ ആചാരവേഷങ്ങളിൽ]]
ചരിത്രപരമായ അവിഭക്ത മലങ്കര സഭയുടെ മേലദ്ധ്യക്ഷന് അന്ത്യോഖ്യാ സുറിയാനി ഓർത്തഡോക്സ് പാത്രിയർക്കീസും തിരുവിതാംകൂർ സർക്കാരും കൊടുത്തുവന്നിരുന്ന സ്ഥാനപ്പേരാണ് മലങ്കര മെത്രാപ്പോലീത്ത.
സഭയുടെ ലൗകിക ഭരണത്തിന്റെ പ്രധാന ഉത്തരവാദിത്തം മലങ്കര മെത്രാപ്പോലീത്തയിൽ നിക്ഷിപ്തമാണ്. മലങ്കര മെത്രാപ്പോലീത്തക്കുള്ള അധികാരങ്ങൾ മലങ്കര അസോസിയേഷൻ, സഭാ മാനേജിങ് കമ്മറ്റി മുതലായ സമിതികൾ വിളിച്ചു കൂട്ടുക അവയിൽ ആധ്യക്ഷത വഹിക്കുക, മെത്രാപ്പോലീത്തൻ ട്രസ്റ്റി എന്ന നിലയിൽ വൈദിക-അൽമായ ട്രസ്റ്റിമാരോടൊപ്പം സഭാ സ്വത്തുക്കളുടെ ഭരണം നിർവഹിക്കുക എന്നിവയാണ്.
പൗരസ്ത്യ കാതോലിക്കോസ്
1912ലെ സഭാ പിളർപ്പിനിടെ മലങ്കര മെത്രാപ്പോലീത്ത വട്ടശ്ശേരിയിൽ ഗീവർഗീസ് മാർ ദിവന്നാസിയോസിന്റെ ശ്രമഫലമായി ഇഗ്നാത്തിയോസ് അബ്ദ്-മിശിഹോ രണ്ടാമനാണ് പൗരസ്ത്യ കതോലിക്കേറ്റ് മലങ്കര ഓർത്തഡോക്സ് സുറിയാനി സഭയിൽ സ്ഥാപിച്ചത്. മലങ്കര സഭ പുരാതന കാലത്ത് കിഴക്കിന്റെ സഭ യുടെ കീഴിലായിരുന്നുവെന്നും അതിനാൽ പേർഷ്യൻ സഭയുടെ അവശേഷിക്കുന്ന ഒരേയൊരു ഓറിയന്റൽ ഓർത്തഡോക്സ് ഭാഗമായി ഇതിനെ കാണാൻ കഴിയുമെന്നും പൗരസ്ത്യ കാതോലിക്കാ അഥവാ മഫ്രിയോനോ ഇന്ത്യയിൽ കഴിയുന്നത് യുക്തിസഹമാണെന്നും വിശ്വസിക്കപ്പെടുന്നു.
ജോയ്‌സ് ജോർജ്
പതിനാറാം ലോകസഭയിൽ ഇടുക്കി ലോകസഭാമണ്ഡലത്തെ പ്രതിനിധീകരിക്കുന്ന അംഗമാണ്‌ ജോയ്‌സ് ജോർജ്. ഹൈറേഞ്ച് സമരസമിതിയുടെ നിയമോപദേഷ്ടാവായി പ്രവർത്തിച്ചു. അഭിഭാഷകനാണ്.